c: text/html

text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 23 November 2010
Halig Siah...!!!
ASK-PASUNDAN JAYA
Mun barudak keur anteng arulin, terus aya budakna nu teu kahaja ngaruksak atawa meupeuskeun barang atawa barang kaulinan, geus teu aneh deui batur nu sejenna sok ngareureuwas nu ngaruksak barang ku tembang ieu:"Halig siah,Bapana tukang minyak,Indungna Kuntil anak,Anakna Bararotak,Tuyul,Tuyul"Ieu lain saukur nyingsieunan hungkul tapi aya pangajaran pikeun budak nu salah tadi sing jadi jalma nu tanggungjawab ulah lumpat tina masalah.Ai geus dikitukeun mah budak teh usaha ngomekeun barang nu ruksak,teu kabur.!

robotstxt: allowed

filter: keep


text:
Hotel
Hotél nya éta hiji wangunan, lambang, pausahaan atawa badan usaha akomodasi nu nyadiakeun pelayanan jasa panginapan, nyadiakeun kadaharan jeung inuman sarta fasilitas jasa lianna anu sakabéh pelayanan éta téh keur masarakat umum, boh nu meuting di éta hotél boh nu ngagunakeun fasilitas nu tangtu nu dipiboga ku éta hotél. [1] Wangenan hotél dumasar Kaputusan Menteri Parpostel no KM 94/HK103/MPPT 1987, hotél mangrupa hiji jenis akomodasi nu ngagunakeun sabagian atawa sakabéh wangunana pikeun nyadiakeun jasa pelayanan, panginapan, kadaharan jeung inuman sarta jasa lianna keur umum nu dikokolakeun sacara komérsial sarta nyumponan katangtuan persaratan nu ditangtukeun dina kaputusan pamaréntah. [2]
Karakteristik Hotél[édit | édit sumber]
Nu ngabédakeun antara hotél jeung industri lianna nya éta; (a) industri hotél kagolong industri padat modal sarta padat karya, (b) dipangaruhan ku kaayaan jeung parobahan séktor ékonomi, pulitik, sosial, budaya, jeung kaamanan lingkungan, (c) ngahasilkeun jeung masarkeun sacara babarengan jeung temapat diaman jasa layanana dihasilkeun, (d) waktu operasi salila 24 jam sapoé, (e) ngajadikeun konsumén siga raja atawa patner dina usaha.[1]
Jenis Hotél[édit | édit sumber]
Nangtukeun jenis hotél teu leupas tina kabutuhan konsumén jeung ciri atawa sifat has nu dipiboga ku wisatawan (Tarmoezi, 2000).[1] Dumasar éta hal, bisa ditempo tina lokasi dimana hotél dibangun, nepi ka dikelompokkeun jadi; (a) Citi hotel, hotel nu lokasina di perkotaan, biasana keur masarakat nu boga maksud cicing sakeudeung.[1] City hotel ogé salaku tempat transitl sabab biasana dicicingan ku para palaku bisnis nu ngamangpaatkeun fasilitas jeung palayanan bisnis nu disadiakeun ku hotél. [1] (b) Résidéntial hotél, hotel nu lokasina di daérah pasisian kota gedé nu jauh ti karaméan kota, tapi babari ka tempat kagiatan usaha. Ieu hotel lokasina di daérah-daérah tenang, utaman lantaran keur masarakat nu hayang cicing lila. [1] (c) Resort hotel, hotel nu lokasina di daérah pagunungan atawa pantai, di ujung dano atawa ujung aliran walungan.[1] (d) Motél (motor hotel), lokasina di pasisian atawa disanjang jalan raya nu ngahubungkeun hiji kota jeung kota gedé lianna, atawa di pasisian jalan raya deukeut ka gapura atawa wates kota gedé.[1]
Klasifikasi Hotél[édit | édit sumber]
Numutkeun kaputusan diréktorat Jéndral Pariwisata, Pos dan Télékomunikasi no 22/U/VI/1978 tanggal 12 Juni 1978 (Endar Sri, 1996 : 9), klasifikasi hotél dibedakeun ku ngagunakeun simbol béntang antara 1-5. [1] Beuki loba béntang nu dipiboga ku hiji hotel, beuki alus kualitasna. [1] Penilaian dilakukeun salila 3 taun sakali make tatacara sarta nangtukeunana dilakukeun ku Direktorat Jendral Pariwisata.[1]


text:
Awalna awahing ku kataji hasil karya kolot baheula, salah sahijina mangrupakeun Kujang (Kujang Pusaka, KudiHyang). Sok sanajan teu pati apal nu jadi silokana, jorojoy weh bet aya ide hayang nyieun, mimitina curat-coret, terus di rarapih ngangge CorelDRAW sareng Adobe Photoshop, nya sakieu buktosna nu aya di handap ieu, mangga bae ka baraya sadaya nu bade ngunduh teu kenging asa-asa, etang-etang abdi ngiring ngamumule, atawa pangemut nu jadi ciri bagian tina kabudayaan nu aya di Tatar Sunda.
174 responses
-
Duh sarae kitu eta wallpaperna gambar kujang, Ngiring Ngunduh kang. Manawi kagungan anu sanesna diantos.
nhn
-
Sampurasun,
hatur nuhun gambar na sae pisan
kenging di donglod nya
Hatur nuhun
Rampes,
-
hatur nuhun nggih, kulo unduh
-
Kang,
Wallpaperna sae pisan. Abdi kenging nyuhunkeun, nya? Urang pasangkeun dina blog atanapi gorup facebook?
Nuhun,
Maman Gantra
-
Wilujeng…….Sae pisan karya kreatifna. Bade nga-download ah kanggo hiasan dina screen saver sareng dina bahan slide presentasi. Tos aya nu nganggo kangge motif batik? Cobi tawiskeun ka perancang batik, tangtos tias dikomersialkeun panginten. Wilujeng sakali deui.
-
imajinasi anu kiat kaluar tina jiwa anu kiat, ngabelesat kaluar tina paradigma anu standar. Wilujeng ngambah alam tanpa wates..! Punten, abdi ge nyimpen file gambar sadayana, mangga teraskeun engke ku abdi didownload deui he, he, he…
wassalam
dudi_ss
-
Sae pisan kang, ngiringan ngadonlot…
-
Kang, foto2 na dicolong ku kuring. Dipasang di milis nya? :))
Nuhun ah!
-
Wahhhhh… edun euy…!!! Hade pisan gambarna…!!
Moal seueur carios deui, langsung diunduh ku abdi… 😀
Hatur nuhun kang…!! Diantos kreasi sanesna…
-
abi bade ngiringan ngadongdot… eh ngadonlod nya..
Hatur nuhun kang…
-
wow keren….meuni sae pisan eta wallpaper…nyuhunkeun widhi tah bade ngadownload…sok atuh nu sanesna diantos…
-
pak, nyedoooooooooot
-
Wilujeng kang.
Gambar kujangna sae pisan.
Akang terang teu dimana tiasa meser kujang nu sae keur koleksi?
Hatur nuhun sateuacanna.
-
aduh kang, ninggal eta nu di luhur jadi langkung nyaah ka kasenian sunda
-
aduh kang, ninggal eta nu di luhur jadi langkung nyaah ka kasenian sunda
-
ngiring ngunduh kaleresan abdi teh milarian gambar kujang
-
Salam kenal ah kanggo Akang,
Alhamdulillah ku nembe ningal gambar na ge abdi reueus, gening seueur model kujang teh nya abdi nembe uninga, ngiring ngunduh nya kang kanggo koleksi.
upami tiasa mah corak-corak/motif batik nu aya di jawa barat ge ditampilkeun atuh kang.
-
ass.wr.wb. Simabdi nyuhunkeun ijin ka salira sing ridho manah jembar hate, mugia ngijinan kumargi abdi bade ngopi ieu walpaper. Duh meni sarae pisan gambarna. Haturnuhun pisan. Salam 🙂
-
Sampurasun……….
Sae pisan situs sepertos kieu teh, etang-etang miara budaya sunda.
Hatur nuhun.
-
Woooowwww …. amazing ….
-
hatur nuhun pisan kang wall na, mudah2an aya hibar bagja sadayana…!
-
Alhamdulillah gening aya keneh nu ngamumule budaya karuhun urg..muga2 wae cing tetep lestari budaya sunda teh..nyuhunkeun yeuh gambarna kang..nuhun..
-
ass.kang, dimana alamat na? kirim balesan ke Robbyrisbandi@yahoo.com
diantos
-
punten, bade ngring ngagunduh
lestarikeun budaya sunda
hatur nuhun sateuacannan
-
Sampurasun…
Mani asa muriding ningali wallpaper anu sakitu saena sapertos aya rohna. Nuhun Gusti!… Geuning masih aya urang sunda anu ngamumule kabudayaan karuhuna… Punten Kang abdi nyuhunken gambarna, teu hilap nyuhunkeun alamat Engkang sakantenan.
-
Sampurasun…
Sararae pisan gambarna…
bade tumaros… kumaha lamun gambar2 ieu teh di jantenkeun gambar dina kaos, janten oleh2 ti tatar sunda…
Tos aya rencana ngadamel kaos tapi gambarna teh senjata2 tradisional indonesia…
Hatur nuhun…
-
Neraskeun, Kang nyuhunkeun ka iklasnana wireh salah sawios gambar diluhur ku abdi sareng wargi sunda di Samarinda dipasang dina background panggung, umbul-umbul, spanduk, uleman dina raraga “Pagelaran Apresiasi Seni Budaya Sunda” kaping 15 Agustus 2009. Pagelaran ieu diniatkeun kanggo ngangkat ajen budaya Sunda di Kaltim, ngaraketkeun duduluran diantawis urang sunda didieu oge sareng seler sejen da sakumna organisasi/paguyuban etnis anu aya di Samarinda di ulem sadaya. Ari anu bade tampil nyaeta: anu utami Samba Sunda, dibuka ku degung ti Paguyuban Wargi Sunda LNG Badak Bontang, panyelang Calung ti Wargi Sunda Balikpapan plus bobodoran….
Sakitu kapihatur, mugia Alloh males kasaeaan Akang lakung sae tur ageung.
-
Sampurasun, kidulur. Ngiring ngunduh nya. Duh meni hoyong pisan kagungan abi mah.
-
ass pak,,anu ka 2 ti luhur sae pisan,,hehehhe
-
bagusss banget wallpaper kujangnya saya memang tidak bisa bahasa sunda tapi saya sangat cinta dengan senjata kujang. bentuknya futuristik……Maju Kujang Siliwangi
-
Meuni sarae kitu geuning…….gambarna ,ngring ngunduh kang penting kanggo jati diri urang sunda…….anu menurut caritamah patilasan Atlantis.
-
kang tiasa peseun kyjang na
-
kang tiasa peseun kujang na
-
SAMPURASUN KANG, IJIN DONLOT NYA, ABDI MEUNI BINGAH KACIDA MASIH KENEH AYA ANU NGAMUMULE KUJANG CIRI URANG SUNDA
-
Bagja…aya keneh dulur anu mikacinta kana wasiat para sepuh…
-
punten ah bade kumawantun ngunduh walpaperna..manawi meni asa kataji pisan ku endahna pakarang kakantun karuhun urang sadaya..
-
Ngiringan nyuruput ach… sampurasun
-
salut ! rek saha deui anu ngamumule karya urang sunda sorangan ! sok gera berkarya deui ah . diantos ide anu sanesna nuhun ..
-
ass..punten nyakang sim abdi bde nyuhunkeun izin kanu nga damel ieu blogna,,simabi teh hoyongngadamel logo komunitas abi tapi hoyongngalebetkeun kujang dina logona amih katingal orng sunda na serta kerajaan galuhna…kumaha kang bilih bde ngabantos ksim abdi?wasalam
-
insya allah di bantos
-
-
Waalaikumsalam, mangga Kang Azhi, kantun unduh wae, hatur nuhun tos linggih, perkawis logo Kujang, sanes waktos di bantos, kaleresan danget ayeuna nuju sibuk.
-
matep pisan euy…!!!
-
sampurasun baraya sunda, alhamdulihah ya ..allah meni sakitu saena eta kujang sareng tuhagana, abdi nepi kareus kieu ninggal eta kujang anu tos di papaes kuaakang
-
sabaraha kujang teh
-
-
sampurasun baraya sunda, alhamdulihah ya… allah meni sae jaeung tohagana ieu kujang matak reus nuninggalna hampunten kang bade ngunduh ah, punten kumahanya abdi hoyong ngagaduhan eta kujang gadunh informasina
-
ieu kulawarga sa sunda ngiring nga recah dina kahirupna alam dunya….sampurasun kasadayana abi urang sunda teu apal kedah kumaha ngan lumantung kana raga dina sunda (susun di dada)salam silat turohim kasaparakanca ……………rampes.
-
Rampes Kang Faturochman
-
kaperbas lambang bdm no7
sampurasun
sabaraha kuj
ang mas kembar
-
-
Abdi ti Lakbok ngiringan download kang. Nuhun…
-
Mangga Kang Ade, salam pangwanoh ti abdi.
-
sampurasun geuning aya batur teu cuang cieung resep ngamumule budaya sunda kang nyuhunken pin bb atanapi invit bbm abdi 56F2BE98…. htur nhun sateuacana oge diantos pisan nhun iwan buchori ti garut salam pangwanoh
-
-
nepangkeun pribados a.k patra, linggih di cibuntu bandung.. asa kataji pisan ku karya desain grafisna eta kujang…
-
Wah saya mah kagum kang. Masalahna nga gambar kujang kieu, sanes teknik dina corel atawa photoshop na nu kedah faseh, dina pengetahuan tentang kujangna oge kedah paham.
-
Willujeng tepang Kang A.K. Hatur nuhun kana apresiasina.
-
hebat kang ..tedi braja……linuhung….rahayu
-
Sampurasun, punten kang… Ngiring ngadownload ah…
-
izin ngango ah,etang2 ngamumule seni budaya sunda
-
hiji -hiji geus ngabukti,
ciciren urang nu sajati,
numawa ajrih dina diri,
pikeun kajayaan sunda nu mukti.
pileuleuyan Pajajaran,
tong saleumpang kuring maturan.
-
Ping-balik: 2010 in review « Bale-bale Galuh Galeuhna Galih
-
ngiring nyedot kang..
meni ararantik kieu..
sae kang!
-
kumaha sa’umpamana upami gambar atnapi fhoto kujangna fhoto anu langsung tegesna fhoto asli
-
kumaha upami fhoto kujangna fhoto anu asli tegesna langsung di fhoto
-
hatur nuhun kang ka tampi yeuh wallpaperna, manawi gaduh koleksi foto kujang lengkap,abdi peryogi ieu teh kang? hatur nuhun
-
hatur nuhun kang ku abdi di anggo di sakola wallpaper na kanggo presentasi seueur nu kataji kang,di antos koleksi nu enggalna, sakali deui hatur nuhun
-
reueus cep, masih aya nonoman nu mikacinta budayana, Nanjeur Sunda.
Punten akang nyuhungkeun gambarna , kanggo murangkalih sina apal kana kujang. Nuhun.
-
kang, upami tiasa hoyong gmbar na nu ukuran ageung,, kanggo di pajang di tengah bumi….hatur nuhun sateuacana
-
Muhun, upami dinu wallpaper nu sanesna tos ngangge resolusi 720 x 1280, wide screen.
-
-
kang pami aya nu resolusina ageung kanggo pajangeun di tengah bumi…hatur nuhun
-
dinu Wallpaper 2 tos langkung ageung sizena Kang Andy.
-
-
Lamun Eta Teh Senjata ti Sunda Kabeh??
-
Mung Sabagian alit Kang Ahmad, hatur nuhun tos linggih ka situs Galuh Kiwari Pangauban
-
-
Sampurasun………! Kang simkuring ngiringan donlot gambarna…..kataji pisan, reueus….ku ayana blog anu samodel akang
-
Sampurasun, bagja pisan tiasa mendakan gambar kujang anu sarae, ngiring nyedot kang… sareng nyuhunkeun widi bilih ke sawaktos-waktos sim kuring nempelkeu dina web atanapi prosil fb.
Hatur nuhun..
-
tambih reueusssss
Rahayu _/|\_
-
-
Kuring bangga jadi urang sunda
-
Kuring bangga jadi orang sunda sabab kuring usik malik d tatar sunda
-
ayeuna, enjing, pageto atanapi iraha bae, sim kuring bangga jadi URANG SUNDA, nyuhunkeun widi ngangge gambar kujang naga di foto profil abdi
-
sampurasun, bade ngiringan nyedot gambar na ah .hehe
hatur nuhun
-
Sampurasun, bagja pisan tiasa mendakan gambar kujang anu sarae, ngiring nyedot kang… sareng nyuhunkeun widi bilih ke sawaktos-waktos sim kuring nempelkeu dina web atanapi prosil fb.
Hatur nuhun..
-
asskum kang punten ku abdi di download gambar na sae pisan,abdi bangga gening aya keneh nu resep tur cinta budaya asal urang,hatur nuhun tos ngamumule budaya urang asli,mugi janteun conto kanusanes na pemuda-pemudi di tatar sunda,aaammmmmiiiiii,gmbr na bade dipajang di FB abdi tong bendu nya kang,nyuhunkeun izin na ti akang
-
Punten ,abdi Jhang ti Tasik ,upami copy paste kenging kitu….manawi kitu…?
-
mantapppppppppppppppppppp
-
abdii izin donlod kang,,,,,,kanggo di terapkeun di web pribados….teu sawios?
hatur nuhun sateuacan na…cag.
-
assalamualaikum kang..upami tiasa,nyuhunkeun izin bde download wallpaperna..kusararae pisan..haturnuhun.
-
simkuring kagum kna sanjata tradisional urang sunda di antawisna KUJANG
-
Sampurasun kang
Punten manawi aya fosterna te
Lamun aya abdi bade pesan
-
sampurasun
sae kang gambar”na
bade ngiring ngamumule budaya sunda disedot nya kang gambarna
hatur nuhun
-
-
sampurasun kang nyunken ijin bd ngadownload
-
Sampurasun ka dulur jauh…baraya nu can pateang. Ukur patukeur dina patermana nu ngagalura…
-
Asa hoyong eunk.
-
sampurasun kg neda widi ngadownload walpaperna
-
duuuh…haturnuhun ka nu tos ngamumule pusaka sunda,nyuhunkeun gmbr na kang, haturnuhun pisan
-
Sampurasun.punten ah bd nyuhunkn wallpaperna.
-
Di suhunkeun ikhlasna kang,gambarna di donload..hatur nuhun
-
Waw sarae pisan etah gambarna wollpaperna di antos nya gambar anu sanesna
-
abdi hyng kmha cra na
-
bner sarae kang
-
bgus sdayana aduh jdi kabita
-
nyuhunkeun potona kanggo motif airbras
-
punten ngiring nga download kang,,,,mani waas ningalna,,,,sarae pisan.
pami situs anu ngdamel sagala rupi jenis kujang teh naon kang,,,,?.
-
Alhamdulilah,..sae pisan eta pamksadan bapa teh,saupana teu dikembangkeunmah hawatos penerus urang sunda teu apaleun kana sejarah eta pusaka
-
hey kmha anu mangranx di indo
-
asalamualaikum kang abdi nuju donlod kujang da urang mah can ningali aslina
-
Kang, meni sae pisan, ieu manah langsung ngageter. Ukeun widi kanggo motif batik, kaleresan abdi nuju diajar ngabatik di batik bogor handayani geulis, niat ngamumule warisan karya karuhun. Hatur sewu nuhun, Kang.
-
Haturnuhun kang,,kacida sae na eta gambarna abi rsep pisan,,
-
Hatur nuhun kang,,kacida sae na eta gambarna abi rsep pisan,,
-
sae pisan.gambar2na pami tiasa mah bade nyuhunken nya.hidup kujang…….
-
Mantap kang gambar kujang na,ku simkuring bade di unduh kang wios?
-
Sampurasun….
salam pangwanoh…..
dina raraga ngamumule sunda kiwari… hoyong neda widi kangge tiasa balakecrakan dina email…
nyungkeun di waler kanu email pribados
hatur nuhun sateuacana…
-
eh lepat sanes balakecrakan (duh isin) maksadna teh ngobrol…. heu heu
-
sae kang,,meni ka merinding abdi mah ninggalina geh,,
-
asalamualaikum.. Dulur sae pisa eta kujangna.. Upami pangaosna sabara..?
-
Dimana
-
-
Ngiring ngunduh
-
sampurasun kang gambar kujang na meni sae
rampes
-
duh,kang meni sae pisan gambar kujangna haturnuhun by;syahrul mn aja
-
kujang na hade euy
aing kabita…….
by,muchlis d tipar
-
kujang adalah pusaka asli dari jawa barat yg terkenal d mana”.
-
sampurasun…Haturan… pangersa…, tos ngersakeun nyandak ciri anu maranti ti lemah cai pasundan, ngaraksa pusaka urang sunda anu baheula jaya….., nyuhunkeun widi simkuring kangge mundut gambarna…. bagja tanah sunda gaduh nu sapertos salira
-
Sampurasun,garda elit ninja siap dan warga pasundan siap mati untuk menjaga pasundan sunda kelapa,selat sunda,dan sunda besar istana bogor adalah harga diri dan kehormatan.
-
Itu kujang palsu
-
Sampurasun… manawi tiasa nyuhunkeun gambar2 na kang. Sarae pisan, dupi ngadamelna ngangge sopwer naon? Hatur nuhun.
-
sarae pisan eung gambarna, nyuhunkeun kang ahh
hatur nuhun
-
punten .
kang abdi bde nga donlod gambar kujang abdi bnr resep ka eta barang . hatur nuhun
-
puntn ah bd ngadonlod ,htr nuhun
-
hoyong meser kujangna tapi kamana nya? punten bade ngadonlud nya
-
Subhanallah kang meni ngahentak iyeu batin ningali ka agungan tina kujang, ngiring ngunduh kang di antos koleksi wallpaper anu sejen na..
-
gan saya mah salut sama kujang 100% sae pisan
-
Sampurasun..tiasa ngiring ngunduh kang…
-
Saya suka dan pengen banget memiliki
Skrg sayh sudah puya kujang mudah”an
Bermanpat aminnn..
-
Dmna ya da kujang q pngen.. Kya.na d.lampung gk ada
-
A gambar kujang na sae, tenan lamu ku batu gambwr sae pisanan haaa
-
Haturan cacaralik
-
abdi ngaraos bingah tur bagja .margi pusaka
sunda teh pamorna gilang gumilang.
sok urang mumule ku urang sadayana nu ngaraos lahir di tanah pasundan.
-
Eleuh meni sae pisan sanjata tradisional urng sunda meni kabita
-
bagus,urang hayang nga bmgaan kujang
-
sae pisan infona…
-
Mantap gambarnya kang….upami tiasa kang abi nuhunkeun gambar kujang kembar tp tos d 3D..hatur nuhun


text:
1. Abong biwir teu diweungku, abong letah teu tulangan = jelema nu ngomongna sakarep arep,ngomong
teu jeng wiwaha
2. Adep hidep = kumawula (ka salaki)
3. Asa dipupuk birus = ngarasa tibra hate
4. Asa ditonjok congcot = ngarasa atoh dumeh meunang rejeki atawa pikabungaheun anu teu disangka-
sangka
5. Asa kagunturan madu kaurugan menyan bodas = kacida bungahna jeung kacida bagjana
6. Asa katumbu umur = ngarasa atoh ditulungan dina keur kasusahan
7. Asa nyanghulu ka jarian = teu ngenah rasa,lantaran kudu ngadunungan ka jalma nu sahandapeun
pangartina atawa harkat darajatna.
8. A sa peunggas rancatan = leungiteun batur nu nalang dina pagawean
9. Asa rawing ddaun ceuli = mindeng ngadenge omongan nu teu ngenah
10. Atung eneh atung eneh = kitu-kitu keneh bae
11. Awak sabeulah = randa nu hirup imah-imah sorangan
12. Awak sasampayan = jangkung leutik atawa lenjang atawa jangjing, pantes make baju
13. Awewe dulang tinande = awewe mah biasana kumaha kahayang lalaki
14. Aya astana sajeungkal = datangna ajal mah teu gumantung ka umur
15. Aya bagja teu daulat = menang bagja tapi teu jadi kaberkahan atawa henteu tuluh meunang bagja
16. Aya di sihung maung = loba hubungan jeung gegeden, jadi babari meunang pitulung
17. Aya kelong newo-newo = aya nu ngusutkeun(ngarorocet) hiji perkara anu geus beres pisan
18. Aya nu dianjing cai = aya nudiheroan
19. Aya piker kapingburi = aya piker atawa rasa nu timbul pandeuri
20. Bias kabala kabala = bias campur jeung jelema ti rupa rupa golongan atawa bias digawe kasar jeung
lemes
21. Biwir nyiru rombengeun = resep nyaritakeun cece bocek jeung anu saenyana kudu dirusiahkeun
22. Bobo sapanon carang sapakan = teu puguh undak usukna,teu puguh entep seureuhna
23. Bobor karahayuan = katarajang apes, cilaka, atawa meunang kasusah
24. Bobot pangayon timbang taraju = pangadilan, timbangan anu adil
25. Bodo alewoh = bodo tapi daek tatanya
26. Bodo katotoloyo = bodo jeung teu daek tatanya
27. Boga piker rangkepan = henteu bolostrong, henteu ujug ujug percaya kana omongan batur anu amis
28. Bogoh nongecang = bogoh sosoranganan, teu dilayanan, ambon sorangan
29. Bosongot bade amprotan = dipikagimir, pasemon jagoan
30. Bujang jengglengan = jajaka tulen sarta tegep
31. Bujang tarangna = lalaki nu can kawin geus teu bujangan deui
32. Buburuh nyatu diupah beas = diajar bari meunang tunjangan, meunang dua rupa kauntungan
33. Buncir leuit loba duit = taya kakurang
34. Bur beureum bur hideung, hurung nangtung siang leumpang = hirup taya kakurang, salilana ginding
35. Buruk buruk papan jati = burung palung dulur sorangan = sanajan ngewa atawa ngambek ka dulur,
tapi ari menang karerepet mah teu weleh haying nulungan
36. Caang bulan opat welas, jalan gede sasapuan = rido pisan, taya geuneuk maleukmeuk dina hate
37. Caang padang narawangan = caang piker
38. Cacarakan = kakara diajar, tacan bias bener
39. Cadu mungkuk haram dempak = sumpah yen bener-bener embung ngalampahkeun salahsahiji perkara
40. Caringcing pageuh kancing, saringset pageuh iket = taki-taki ngajaga kaamanan
41. Ceuli lentaheun = sadenge-dengena, sanajan lain dengekeunana
42. Ceplak Pahang = satarabasna teuing, kajeun teuing matak teu ngenah kana hate batur oge
43. Ciduh jeung reyhak = sarua gorengna atawa sarua goring adat
44. Clik putih clak herang = rido, iklas, kaluar tina hate anu bersih
45. Deukeut-deukeut anak taleus = sakitu deukeut teu nyaho yen baraya atawa teu nyaho kajadian
penting padahal deukeut
46. Dibejerbeaskeun = dieceskrun, ditetelakeun, dijentrekeun nepi ka bubuk leutikna
47. Dibeuweung diutahkeun = dipikir dibulak balik
48. Didagoan ku seeng nyengsreng = didagoan ku pangabutuh rumah tangga atawa pangabutuh sapopoe
49. Dihin pinasti anyar pinanggih = sagala rupa nu kaalaman ayeuna, saestuna geus ditangtukeun
ti heula ku pangeran
50. Disuhun dina embun-embunan = ditarimakeun pisan
51. Ditangtang-tengteng dijieun bonteng sapasi = digulang gaper
52. Dogdog pangrewong = milu nyarita minangka estra
53. Dosa salaput hulu = loba pisan dosa
54. Dug hulu pet nyawa = digawe beurat meh taya eureuna
55. Elmu ajug = elmu nu teu dipake ku sorangan, ngan saukur mamatahan batur
56. Elmu tungtut dunya siar, sukan-sukan sakadarna = hirup kudu bari nyiar elmu pikeun kasalametan
dunya aherat
57. Euweuh elmu panungtungan = elmu mah moal aya beakna sanajan nepi ka ajal oge
58. Galak sinongnong = mimiti aya sir ka awewe, tapi teu wani adu hareupan
59. Galak timburu = babari timburuan
60. Galegeh gado = sareseh, serewel, someah, akuan
61. Gede-gede ngadage = gede awak tapi euweuh kawani
62. Gede gunung panaggeuhan = boga baraya atawa sobat luhur pangkat, gede dunya anu dipake andelan
63. Gede hulu = adigung
64. Gemah ripah low jinawi = gegek cacah jiwana sarta raharja
65. Gentel keak = meh tara lesot (budak ti indungna)
66. Genteng-genteng ulah potong = sanajan hasilna teu sabaraha keun bae tinimbang luput
67. Gereges gedebug = ngalampahkeun pagawean teu di piker panjang heula
68. Getas harupateun = babari ambek
69. Geus aya dina pesak = kakeupeul, geus kanyahoan rusiahna
70. Geus aya kembang-kembangna = geus aya anu nimbulkeun harepan kana hasil nu dimaksud
71. Geus bijil bulu mayang = geus baleg
72. Geus cueut ka hareup = geus kolot, geus liwat tengah tuwuh
73. Geus karasa pait peuheurna = geus kaalaman sagala rupa nu ngenaheun atawa nu matak susah
74. Geus turun amis cau = geus mangkat beger ( awewe)
75. Gindi piker belang bayah = goring hate
76. Ginding bangbara = resep ginding jeung royal ngarah katingal ku batur
77. Ginding kakampis = ginding tapi teu boga duit
78. Goring peujit = goring hate
79. Goring sisit = goring milik
80. Gugon tuhon = kukuh, satuhu
81. Gulak giluk kari tuur, herang-herang kari mata,teuas teuas kari bincurang = asal beunghar jadi
miskin,teu boga naon-naon
82. Gunung tanpa tutugan sagara tanpa tepi = taya wates wangena
83. Gurat batu = kukuh, teguh tangtungan
84. Gurat cai = teu puguh jangjina, sok robah tangtungan
85. Hade gogog hade tagog = hade basa , budi parangi, jeung sikep ; nyaho tata titi
Kumpulan Pribahasa (Babasan-Paribasa) Sunda II
24 Okt 2011 Tinggalkan komentar
in Bahasa sunda
1. Abong biwir teu diweungku, abong letah teu tulangan = jelema nu ngomongna sakarep arep,ngomong
Istilah Patukangan
17 Okt 2011 Tinggalkan komentar
in Bahasa sunda
Patukangan teh nyaeta anu boga pagawean atawa anu purah migawe hiji pagawean .
Istilah dina bahasa sunda diantarana :
Anjun : tukang nyieun parabot tina taneuh
Amil,lebe : Tukang nuruskeun nu aya patalina jeung Agama di desa
Badaya : Awewe tukang ngigel di karaton atawa di kabupaten
Bujangga : tukang nyieun/ nulis carita
Barangmaen : Tukang jajaluk
Bengkong : Tukang nyunatan
Candoli : tukang ngajaga pabeasan di nu kariaan (biasana awewe)
Dalang : Tukang ngalakonkeun carita wayang
Gending : tukang nyieun parabot tina kuningan
Indung beurang : paraji nu sok ngurus ngajuru jeung ngurus orok
Kabayan : tukang dititah ka dittu da dieu
Kajineman : 1) mandor sakitan, 2) tukang ngajaga jinem (nu dihukum)
Kamasan : tukang nyieun parabot tina emas atawa perak
Kabojengkeng : tukang ngagusur padati
Kulaer : kusir anu tumpakna dina kuda kareta pangagung
Kuncen : tukang ngurus kuburan
Legig : tukang ngasruk dina pamoroan
Lopor : Tukang ngagondeng jeung ngereunkeun kuda
Malim : tukang nalukkeun sasatoan
Masinis : Tukang ngajalankeun lokomotip
Maranggi : tukang nyieun landean jeung sarangka keris
Merebot : tukang nakol bedug
Nayaga : Tukang nabeuh gamelan
Nyarawedi : tukang ngagosok permata
O’ah : Jago Tukang ngagugulukeun teu ecreug
Pakacar : bujang, juru laden
Palatuk : iber anu tumpak kuda saheulaeun pangagung
Paledang : tukang nyieun parabot tina tembaga
Palika : tukang teuleum (ngala lauk)
Pamatang : tukang moro (nu sok ngagunakeun tumbak)
Pamayang : tukang ngala lauk di laut
Panday : tukang nyieun parabot tina beusi
Paneresan : tukang nyadap
Paninggaran : tukang moro
Panyumpit : Tukang nyumpit
Sarati : tukang ngusir gajah
Istilah Pancakaki
17 Okt 2011 Tinggalkan komentar
in Bahasa sunda
Pancakaki the nyaeta perenahna jelema ka jelema deui anu sakulawarga atawa anu kaasup baraya kene<h
a. Rundayan atawa Turunan
• Anak, turunan kahiji
• Incu, turunan kadua, anakna anak
• Buyut, anak incu
• Bao, anakna buyut
• Janggawareng atawa canggahwareng, anakna bao
• Kaitsiwur, anak janggawareng
b. Ka luhur
• Bapa, lalaki nu boga anak, salaki indung
• Indung, awewe nu boga anak, pamajikan bapa
• Aki, bapana indung atawa bapa
• Nini, indungna indung atawa bapa
• Buyut, indung/bapa aki atawa nini
• Bao, indung/bapana buyut
• Janggawareng, indung/bapana bao
• Kaitsiwur, indung/bapana janggawareng
c. Ka gigir
• Adi, dulur sahandapeun
• Lanceuk, dulur saluhureun
• Emang/paman, adina bapa atawa indung (lalaki)
• Bibi, awewe adina bapa atawa indung
• Ua, lanceuk bapa atawa indung
• Alo, anak lanceuk
• Toa, anak adi
• Kapiadi, anakna emang/bibi
• Kapilanceuk, anakna ua
• Incu tigigir, incuna adi
• Aki tigigir, lalaki, adina atawa lanceukna aki/nini
• Nini tigigir, awewe, adina atawa lanceukna aki/nini
• Ua tigigir, anakna lanceuk aki/nini
• Emang tigigir, anakna adi aki/nini (lalaki)
• Bibi tigigir, awewe, anakna adi aki/nini
d. Istilah Sejena
• Adi beuteung, adina pamajikan/salaki
• Dulur sabrrayna, dulur misan, anak paman,bibi atawa ua
• Dulur teges, dulur enya, saindung sabapa
• Indung tere, pamajikan bapa lain nu ngalahirkeun urang
• Bapa tere, salaki indung, lain nu ngalantarkeun urang lahir
• Anak tere, anak sampakan ti salaki atawa pamajikan
• Dulur pateterean, anak indung tere atawa anak bapa tere
• Cikal, anak panggedena
• Pangais bungsu, lanceukna bungsu
• Bungsu, anak pangleutikna
• Baraya laer, baraya nu nurutkeun pancakaki geus jauh perenahna
• Teu hir teu walahir, teu baraya saeutik eutik acan
• Bau-bau sinduk, baraya keneh, sanajan geus laer
• Dulur pet ku hinis, dulur teges
• Baraya, sakur nu aya pancakakina
• Karuhun, luluhur, jalma-jalma anu kungsi aya lila heulaeun urang, nu ngarundaykeun urang.
Tatarucingan Urang Sunda
11 Okt 2011 Tinggalkan komentar
1. Make baju bodas lain dokter, make topi hejo lain tentara.
2. Hayam naon anu sukuna sarebu?
3. Diubek diteangan, geus kapanggih dipiceun. Naon?
4. Naon sababna lamun tumpak mobil sok nundutan?
5. Sato naon anu teu bisaeun mundur?
6. Bangku naon anu bisa didahar?
7. Cing pangnyebutkeun 5 rupa ngaran bungbuahan anu sok didahar, sakali nyebut!
8. Batu naon anu teu aya di cai?
9. Oray naon anu teu bisaeun ngaleor?
10. Jalma naon anu sukuna tilu panonna opat?
11. Di luar koneng, di jero bodas, nu apaleun monyet.
12. Hayam naon anu sukuna hiji?
13. Bapana udud, indungna nyeuseuh, anakna ceurik.
14. Gajah tumpak beca, gede naonna?
15. Baso dibalikkeun jadi naon?
16. Awakna leutik pisan, sirahna gede pisan.
17. Nini-nini bongkok kumaha sarena?
18. Piring naon anu bisa dipake nempo bulan?
19. Manuk naon anu jangjangna dina suku, sirahna dina suku?
20. Naon sababna ban mobil tina karet?
21. Sapi naon anu bau?
22. Piring naon anu pangrame-ramena di Indonesia?
23. Naon bedana sarimie jeung nini-nini?
24. Pribumi di luar ari semah di jero.
25. Dicabak beye, ditakol ngabelentrang.
26. Diusapan, didengkakkeun, tuluy diasupkeun.
27. Di luar hujan angina, di WC hujan naon?
28. Hayamna bodas, naonna anu hideung?
29. Buah naon anu dipikaresep ku lalaki?
30. Jam naon anu bisa nembang?
31. Monyet naek kana tangkal kai, tinggal naonna?
32. Pare naon anu teu ngeunah?
33. Jalma meuli kasur keur naon?
34. Sato naon anu sukuna dina sirah awakna dina sirah?
35. Kapas 2 kg, batu 1 kg, lamun ditinggangkeun kana suku nyeri mana?
36. Ku naon tukang baso nakolan mangkok?
37. Soeh teu bisa dikaput, kotor teu bisa diseuseuh.
38. Budak dugul asup kana embel.
39. Petina hiji, mayitna loba.
40. Kaca naon anu nyeri?
41. Naon sababna kareta api manjuna ngarayap?
42. Kaca naon anu seungit?
43. Kaca naon anu pangbeuratna?
44. Hayam naon anu keur jengke?
45. Ari sakintal bisa jadi sapuluh kilo?
46. Aya balon sapuluh, bitu hiji, kempes tilu, kari sabaraha deui?
47. Dicekek beuheungna dieleketek beuteungna.
48. Naon sababna ban sapedah anu tukang sok babari dugul?
49. Naon sababna lamun anjing keur lumpat sok ngalieuk bae ka tukang?
50. Kaca naon anu sok disada?
ie jawaban tatarucingan sunda na mank
1. Toge
2. Hayam keur pawey
3. Korong
4. Sabab banna buleud
5. Sato nu nukangan tembok
6. Bangkuang
7. Rujak
8. Batu garing
9. Oray nu ngalegleg linggis
10. Aki-aki make iteuk jeung kacamata
11. Cau
12. Hayam nu keur jengke
13. Kareta api
14. Gede bohongna
15. Bahe
16. Sireum make helm
17. Peureum
18. Piring bolong
19. Manuk anu katincak
20. Mun tina coklat pasti digembrong sireum
21. Sapiteng
22. Piringatan 17 Agustus
23. Manuk anu katincak
24. Tukang beca jeung panumpang
25. Tai kotok napel dina tihang listrik
26. Kacamata
27. Hujan-heujeun
28. Kalangkangna
29. Buahenol
30. Jamrud
31. Tinggal turunna
32. Parea-rea omong
33. Keur beunta
34. Kutu
35. Nyeri sukuna
36. Ku sendok
37. Keretas
38. Cilok
39. Korek api
40. Kacabok
41. Mun nangtung mah nabrak kapal nu keur ngapung
42. Kacapiring
43. Kacalikan gajah
44. Hayam nu keur sondah
45. Bisa, lamun kiloanana ruksak
46. Kari 9 da nu kempes teh ditiup deui.
47. Gitar
48.Balas cape mikiran kumaha carana hayang miheulaan ban hareup
49. Sabab teu make kaca spion
50. Kacapi
China vs Sunda
11 Okt 2011 Tinggalkan komentar
A Lung Keun ( dibalangkeun )
Am ( dahar )
An Jing ( gogog )
Ba Chang ( leupeut eusi daging )
Babah ( bapa )
Ba Tok ( bagian anu paling teuas dina kalapa )
Bo Tak ( teu gagaduhan rambut )
Bo Lo Ho ( bodo )
Ba Le Dog ( ah ieu mah basa inggris meureun?)
Cha Bok ( gaplox )
Cha Lang Ngap ( tong dibuka bau….? )
Cha Pe Tank ( budak leutik karak bisa ngomong )
Cha Ran Cang Ti Hang ( wanci sore )
Cha Meuh ( biwir gemesin )
Chai Baw ( anu aya di solokan )
Chak Chak ( dulurna toke )
Chan A Ya ( inden , antry )
Chan Man Die ( bau dahdir )
Chang Ka Leng ( caruluk )
Chang Kang Chaw ( parab embe )
Chang Ke Nyer ( loba teuing gawe peuting )
Chang Kok Khan ( bibit mangga)
Chang Ku Du ( buah bau pisan )
Chang Ku Ri Leung ( manuk )
Chap Cay ( kadaharan tina sayur-sayuran )
Chap Ja He ( koret, medit )
Chi Bha Du Yut ( pabrik sapatu )
Chi Ham Phelas ( tempat jin meuli calana )
Chi Ka Dut ( kuburan cina )
Chi Ki Zing ( ngaran desa / kota di majalengka)
Chi Leu Peung ( belegug )
Chi Leuh ( tai panon, belek )
Chi Leun Cang ( cair kotor, disisi jalan ari tos hujan ageung )
Chi Lok ( kadaharan budak : aci dicolok )
Chi Reng ( kadaharan budak : aci digoreng )
Chi U ( leupeut tina aci jeung cau )
Ching Chang Chang ( embe kabur )
Ching Chang Ke Ling ( lagu )
Ching Chung ( guru nanya )
Cho Bian ( mangga raosan )
Cho Kor Baw ( canteungan )
Cho Le Nak ( katuangan, peuyeum dibubuy sareng gula kinca )
Chu Ra Ling ( sipat licik )
Chu Ru Luk ( buah kawung )
Tho Lo Heor ( Ngareuleuss )
Enci ( ibu, indung )
Encim ( parawan cina )
Heu Ay ( tunduh )
Hok Cay ( molohok bari ngacay )
Hu I ( akar nu bisa di dahar )
O Lo Le Ho ( leutik keneh geus kawin; keur gering salesma )
Ong Kek ( utah ) On To Hod ( pikakeuheuleun )
On Tha ( binatang di Arab )
Kyu Kyu ( judi ) Lha Hang ( cai aren )
Liang Cheuli Baw ( panyakit THT )
Le Nang ( leuwih naker tibatan bo tak )
Ma Ling Ping ( ngaran desa / kota )
Ma Ung ( dulurna ucing )
Nga Cay ( ngelay: banjir tina baham )
Nyi Chian Pochi ( pagewean babu )
Pa Hang ( rasana aneh )
Pe Chak ( panonna peureum sabelah )
Pek Tay ( … teuing naon ieu mah, can ka alaman ku sayah )
Peu Chang ( leupeut eusi kacang; sato nu sukuna opat )
Pha Ming Pin ( dunungan )
Ping Ping ( luhureun tuur, handapeun eta tea… )
Siang Siang Maling Seng ( euweuh gawe,beurang?maling)
Sing Sing Keun ( arek gelut / wcw )
Taw Cho ( oleh-oleh ti cianjur )
Tham Pi Ling ( gaplock )
Tham Po Long ( wadah reuhak )
Tho Lom Bong ( wadah oge )
To Ong ( ningali tina liang leutik )
Toke Chang ( lagu oge )
Tong Li La ( enggalkeun )
Tong To Lang ( nangka – kawinan bapak – teu beja?- poe salasa… )
Tu Ang ( ngalebok )
Tung Tung Seng ( seukeut pisan )
U Ching ( dulurna maung )
Yap La Hun ( budak ceurik )
Go Cex An (Nyekelan si A’an)
Li Cin Lo (so so rodotan)
Ti Ang Gie Lox (rada aya’an iye mah)
Ti Ang cay (Ngajual cai)
Om Phong (waosna tos caroplok)
Li Ang Thai (paragi ee)Li Ang Hong (Gorong-gorong)
Bu Lu An (pinuh ku bulu)
Can Ha Yang (teu nararafsu, teu aya selera)
Thai Khothok (bau, jiga sambel tapi teu lada “naha apal teu lada?”, awas ulah dimamam)
Ka thin chak (terinjak),
Lauk khan cra (Ikan Mas),
Bu Luk Khan (basi),
Baw wu ha peuk (aroma tidak sedap),
Sang Ki Lang (walaupun),
Cingng cuang cang cang (diikat tali),
Tha Li Kwuthang (paragi ngabungkus buah pepaya),
Khang Khung (Sejenis sayuran),
Khu Chu Bung (sejenis kembang/tumbuhan nu sok dipake mabok ku babaturan akang heuehuehueu)….
Menhuwa (mencret wae)
Tampho long (kaleng/batok paragi wadah ciduh)
Kan Ching (hiasan/pamageuh baju)
Thai Phi San (Waduk siah!)
Cha Ching Kha Lung (obat kasakit Tipes)
A Lung Bho Yong (dioper kaditu kadieu)
Chu Lang Chi Leung (arek maok hayam….)
Su Wing (biwirna nyengir wae),
Jeng Kho Leun (nyeri kahampangan) = Jeung jweu riheun
Kop Lhok (Kehed!)
Hun Kuwe (Kueh lapis)
Tambahan referensi ti Kang Oni Thea :
Cha pei tang (pinter ngomong)
Tai kho thock (Ee ayam)
Chang geh gar (ayam hutan)/Cangegang hese dahar!
Nyien tu lak (Buat kunci pintu)
Ling lung (Nyasar/gak tahu jalan)
ping ping ko neng=biasanya buat paha cewe
Cheng ce leng an (tabungan)
Lung lay ( Lemas)
Chung cu rungan/Thung ghir (Tulang ekor)
Tha khok khak (Sejenis leunca)
Chang cut (CD aww)
Lie sung (Buat nutu)
Nyeng sol (gak lurus)
Cing caw (dicampur es serut + gula kalapa raos) jiga na mah.
lirik lagu sunda
09 Okt 2011 Tinggalkan komentar
in comment
*DADALI MANTING*
Dadali manting tipeuting
Ngalayang kakalayangan
Neangan nu lawas ilang
Baturna duka kamana
*
Dadali manting tipeuting
Ngalayang kapileumburan
Hate duh kapigandrung
Nu ilang kawas nu pundung
Reff:
Memang bongana manehna
Kacidana samokaha
Kaduhung sagede gunung
Kumaha nya pilampaheun
Dadali kabawa angin
Teu wasa nandangan lara
Tos teu kadenge deui sorana
Boa..Boa..Boa..Boa…
Tapi palias teuing..
Uih deui ka: *, reff
*KABOGOH JAUH*
Boga kabogo jauh
Mentas laut leuweung gunung
Tapi apel teu bingung
Cukup hallo na telepon
Kuring di pulau jawa
Manehna pulau sumatera
Lamun malam mingguan
Mojok via SMS-an
Jelema palinter
Dunya beuki maju
Najan urang pajauh
Bisa ngobrol unggal waktu
Tiap SMS-an atawa nelepon
Teu jadi pikiran
Kajeun pulsa kabobolan
Nu penting mah bisa ngobrol jeung manehna
Boga kabogoh jauh
Meuntas laut leuweung gunung
Tapi apel teu bingung
Cukup hallo na telepon…
Istilah-istilah nu patali jeung Sato
09 Okt 2011 Tinggalkan komentar
in Bahasa sunda
1. Ngaran anak-anak sato
• Aom, anak lancah
• Aum, anak maung
• Badal, anak kancra
• Bangkanang, anak banteng
• Boyong, anak boncel
• Begog, anak monyet
• Begu/bebenjit, anak bagong
• Belo, anak kuda
• Bilatung, anak ucing
• Bocokok, anak buaya
• Boncel/kocolan, anak deleg/gabus
• Bonceret, anak keuyeup
• Ceme, anak embe/domba
• Buruy, anak bangkong
• Cingok, anak bogo
• Ciak/pitik, anak hayam
• Eneng, anak munding
• Hileud, anak kupu-kupu
• Kebul/burayak, anak lauk
• Kirik/kicik, anak anjing
• Kini-kini, anak papatong
• Kuar, anak kutu
• Kuuk, anak bangbung
• Leungli, anak lubang
• Menel, anak gajah
• Nanahaon, anak lele
• Nener, anak bandeng
• Pedet, anak sapi
• Piyik, anak japati
• Kuntit, anak belut
• Utek-utek, anak reungit
2. Sato-sato nu ngarugikeun
• Bajing, ngarusak tangkal kalapa
• Walangsangit, ngarusak tangkal pare
• Reungit, nyebarkeung kasakit malaria jsb
• Beurit, nyebarkeun kasakit pes
• Laleur, nyebarkeun kasakit nyeri beuteung
• Cucunguk, nyebarkeun kasakit nyeri beuteung
• Careuh, maling hayam jeung buah kopi
• Cocodot, ngahakan bungbuahan
• Kalong, ngahakan bungbuahan
• Bagong, ngarusak tutuwuhan
• Cacing pita, ngarusak usus
• Piit, ngarusak pare
• Sero, ngahakan lauk dibalong
• Bangbuung ranggaek, ngarusak tangkal kalapa
• Keong emas, ngarusak pare
• Wereng, ngarusak pare


text:
1Baheula, Allah sering ngandika nganggo rupa-rupa cara ka karuhun urang, ditepikeunana ku nabi-nabi. 2Kiwari, — dina jaman ahir — ngandika-Na ka urang teh, ku perantaraan Putra-Na anu geus diserenan sakabeh perkara. Langit jeung bumi oge, dijadikeunana teh, nya ku Putra-Na. 3Nya Anjeunna nu jadi cahaya kamulyaan Allah, nu ngalap kana salira Allah ku manten. Nya Anjeunna anu murba ka saniskara ku Pangawasa Pangandikana. Sanggeus nyucikeun manusa tina dosa, Anjeunna munggah deui ka sawarga, linggih di tengeneun Allah Nu Maha Kawasa. 4Allah ngajungjung Putra-Na leuwih luhur batan paramalaikat; hal eta, tetela tina gelaran-gelarana-Na anu aragung. 5Taya hiji malaikat oge, an u geus didawuhan kieu ku Allah cara Anjeunna: “Hidep estu Anak Kami, anu diyugakeun ku Kami kiwari.” Taya hiji malaikat anu kenging dawuhan cara Anjeunna: “Nya Kami pi-Ramaeunana, ari Anjeunna nya Putra Kami.” 6Nalika eta Putra Cikal teh diutus ka dunya, Allah ngandika kieu: “Malaikat-malaikat Allah, kabeh wajib ngabakti ka Anjeunna.” 7Ari hal malaikat-malaikat mah didawuhkeuna-Na teh kieu: “Malaikat-malaikat ku Mantenna dijadikeun gelebugna angin ribut, abdi-abdi-Na dijadikeun gedurna seuneu.” 8Ngeunaan Putra-Na: “Singgasana Gusti, nun Pangeran, sapapaosna moal oyag moal gedag. Gusti ngereh Karajaan kalawan adilna. 9Gusti miasih ka nu satuhu, cua kana kajahatan. Eta margina, nu mawi ku Allah, Panutan Gusti diserenan kawasa nyangking kamulyaan, punjul ti anu sanes-sanesna.” 10Aya deui, kieu: “Kawitna, nun Gusti, Gusti ngajadikeun langit jeung bumi, dipidamel ku panangan ku anjeun. 11Eta sadayana bakal sirna, nanging Gusti mah tetep jumeneng. Sadayana baris bobo sapertos anggoan, 12ku Gusti baris ditilepan sapertos nilepan lawon, baris digentos jeg ngagentos anggoan. Dupi Gusti mah hamo barobah, hamo aya heubeul-Na.” 13Ka paramalaikat mah, Allah teu kantos ngadawuh kieu: “Hiap, hidep diuk katuhueun Kami, Kami baris ngagusuran musuh-musuh hidep, sina ngajaloprak dina suku hidep.” 14Ana kitu, naon atuh ari paramalaikat? Taya lian, eta mah kabeh oge bangsa roh purah ngalalayanan; nu diutus ku Allah purah ngadeudeul manusa anu rek dipaparin kasalametan.
Copyright
Learn More


text:
sim kuring
urang sunda, nu ngalalana di tatar sorangan, tatar sunda.
sunda cirebon-sunda bandung-sunda dimamana.
reueus kana budaya titinggal karuhun..
lain jang ageman,
lain jang pupujan,
jang diajar tina kaarifan
ukur ngamumule
nu geus kudu dimumule.
Pairan»
- 1. dodi - Méi 2, 2006
-
emang euweuh photo deui anu alus duy?..heauhueha
- 2. tatang - Séptémber 19, 2006
-
ke punten bilih lepat sangki. simkuring nembean kalayan kaleresan teu kahaja muka ieu situs, dupi ieuteh kang yuda anu di telkom cirebon anu kawitna ti SWS STT TELKOM sanes? bilih leres simkuring pun TATANG GALUH (sunda ngumbara-tea) ti palih jogja.
- 3. pamanahrasa - Pébruari 26, 2007
-
Ngiring ngarewong. Abdi mah kataji ku banner ieu blog, mani asa enya we nuju aya di jero leuweung geledegan.Salam kenal Kang Adhuy.
- 4. Dindin - Maret 7, 2007
-
Asa nyawang ka mangsa tukang, waktos angin ngahiliwir niup tower nu ngarajul ka langit.
Di hiji bangunan, aya sakumpulan barudak nu keur hahariringan metik gitar jeung nakolan tam-tam, aya oge nu joged jeung ting careukekeuk silih gonjakan…
Duuuh hawa dayeuh kolot.. hawa SWS.. Hawa student centre ….
Salam
Dindin
- 5. Eneng - Maret 22, 2007
-
Assalamu’alaikum,
Salam ka baraya sadayana, sim kuring anu ayeuna nuju sono pisan kana alam parahyangan ti laen nagara mani asa wararaas ngalamunkeun mangsa katukang di lmagh cai kuring di lembur kacinta. Mani asa hayang balik deui ka mangsa katukang, tapi da moal mungkin, nya mudah2an eta carita hirup teh tetep hirup ngaburinyai dina jero ati kuring. Salam ka sadaya urang sunda, peupeujeuh pertahankeun kabudayaan tatar sunda urang sadayana.
Wassalam,
Eneng
- 6. avid - April 1, 2007
-
punten, ngiring ngalangkung kang…. reugreug seueur baraya yeuh… amengan ka abdi atuh..
- 7. Dewi Kunti - April 2, 2007
-
punten , ngiring bingah ah seueur geuning ayeuna mah nu nyerat sunda blog teh, etang etang diajar deui ketang. Nepangkeun abdi kang ti kota hujan tea , mangga dilajeng keun
- 8. Doni Rahman - Juni 8, 2007
-
punteun ngiringan manawi sing jadi ubar rasa katineung simkuring ka lembur anu bakal jadi pangbalikan simkuring… budaya sunda budaya urang sadaya mudah-mudahan teu kalindih ku budaya luar urang mah urang sunda nu kudu leuwih arif ngamumule sunda…
hatur nuhun ah bade neraskeun damel ieu teh
wassalam kasadayana
- 9. ibnu - Juli 2, 2007
-
Salam kenal..tis sikuring yeuh..wilujeng wayah kieu wae
- 11. asep firmansyah - Agustus 24, 2007
-
nepangkeun kang abdi i ti palih wetan ,hoyong seueur rencang di internet hayu urang mumule budaya sunda kang bilih bade ngobrol sareng abdi tiasa via YM prabu_siliwangi52
- 12. asep firmansyah - Agustus 24, 2007
-
epangkeun kang abdi i ti palih wetan ,hoyong seueur rerencangan di internet hayu urang mumule budaya sunda kang bilih bade ngobrol sareng abdi tiasa via YM prabu_siliwangi52
- 14. maya sofia - Séptémber 25, 2007
-
ngiringan atuh…nepangkeun nami abdi maya….mojang ti tasik. nuju panen naon akang teh? he…
- 15. Luky Liana - Oktober 11, 2007
-
bade ngiringan nepangkeun, nami abdi luky jajaka ti bandung tea, wilujeung boboran siam,maksad namah abdi teh hoyong seueur rerencangan di interet, mugi-mugi wae abdi kengeng ngagabung di iyeu web tea.
- 16. asep firmansyah - Oktober 20, 2007
-
bade ngiringan nepangkeun, nami abdi firmansyah wilujeung boboran siam kasadayan komunitas urang sunda
- 17. heru pamungkas - Nopémber 9, 2007
-
lho iki kok aku ora ngerti bosone,
opo yok aku wong jogja ora entuk melu iki blog?
neng ojo nesu. podo podo wong indonesia
“peace”…hehehe
- 18. Indriya Rusmana / Teh Iin Indri - Nopémber 26, 2007
-
Nepangkeun nami abdi Indri..asli ti Kampung Biru, putrana bapak Ended Rusmana-Alm..ayeuna calik di Bogor atos 4 tahun..maca Kampung Biru janteun emut, da anu dicarioskeun sareng di dongengkeun ge sami kaalaman ku abdi nuju alit..malihan mah rayi aki anu di sebat pak Ustad teh apan guru ngaos abdi tiaalit…janteun pabasaran sareng Adiawardana..ayeuna linggih dimana, sigana urang saderek..apanan pak Ustad teh masih aya pancakaki ti uyut Mama Fadma…
Kaleureusan sim kuring aya rencana bade ngadamel bumi replika uyut di Kampung Biru tepatna di RT 6/04, da ari pun biang mah masih di Biru RT2 ayeuna oge..janteun kahoyong teh aya sejarahna Kampung Biru teh, komo deui sim kuring aski ti Biru lajeung wargi ge uwa, bibi, emang ayeuna masih jumeneng keneh..osok lebar wae amun generasi saterusna teu apal ka kampung Biru teh…ayeuna wae katelahna Cisitu Indah VI di KTP dan alim disebat ti Kampung Biru, kampungan cenah…nyeta naha sim kuring hoyonh ngadamel eta bumi sapersis ,ungkin bumi uyut ngan aya balongna…ameh jadi contoh jeung pangemut bahwa sebagai orang Biru ulah poho kanu Sajarahna…amun sanes urang bade kusaha deui atuh…mangga di antos waleuranana…ayeuna sim kuring nuju ngempelkeun data2na bumi Baheula di Biru sapertos kumaha…rada sesah lantaran NaraSumberna teu seeur, paling akurat ieu ninggal foto2 zaman kapungkur sareng dongeng ti Sepuh…matak di antos kasadayana anu tareurang Kampung Biru, ameh eta bumi teh engkeuna jadi repleksi kampung Biru anu sabenerna, jeung jadi tempat kumpul jeung sumber informasi Kampung Biru kahoyong mah…seeur pisan anu bade didongengkeun…mangga di antos nya…Nuhun sateuacana.
Teh Iin Indri
- 19. Herna Hermawan - Januari 30, 2008
-
Kumaha Daramang ……………….? Kasadayana
punteun ah ngiring nimbrung………………..
tos lami yeuh teu pepeundak sareung orang sunda
komo deui ngobrol pake Bahasa sunda , atuh karaos pisan ku sim kuring nu tos lami ninggalkeun kampung sorangan pindah ka kampung batur nu ngomongna bahasa cas ces cos( inggris )
teu kabayang sim kuring ninggal keun kota bandung / Indonesia tahun 1998
nepi ka kiwari,
Hayu ah urang mumule bahasa,budaya sareung tradisi urang sunda, ulah nepikeun ka kapangaruhan ku budaya nu sanes, saha deui atuh nu bade mumule budaya sunda ari sanes ku urang urangmah nu urang sunda.
Nya atuh mangga ku sim kuring di antos ah Emailna…………
Ieu email simkuring Binainfo@yahoo.co.uk bilih aya nu bade Duduluran mangga ku sim kuring di Antos………………..
atanapi ka http://Indoleeds.multiply.com
Kahaturan nuhun ah kasadayana………
Herna Hermawan
- 20. gugum - April 29, 2008
-
asw wr. wb
sampurasun……
salam wanoh ti urang bogor,…
simkuring gu2m hoyong ngiringan sareung di ajar basa sunda nu sae.. pan ayena mah di tatar sorangan ge geus jarang nu ngucapkeun bahasa sunda teh….
kang punteun nyuhunkeun informasi tentang organisasi kasundaan nu aya tatarsunda khususna nu aya di bogor ternuhun..
wasalam
tong era ngomong sunda………
- 21. Dadang Tarman - Méi 16, 2008
-
Ass. Wr.Wb.
Sampurasun……..Aden bet asa wararaas pribados nalusuri blog ieu, nepangkeun pribados pituin urang sunda anu dijebrolkeun di desa Cikole lebeut ka lembang namung diageungkeun di kaki gunung burangrang nyaeta di desa Barukai namung nya kitu bae tos lami ngumbara di tanah seubrang namung teu acan lami kinteun – kinteun parantos kirang langkung kana 30 tahunan, Nya kitu bae sawios hirup sadidinteun ngaunakeun Bahasa Melayu, Minang kadang-kadang bahasa Batak sapotong-sapotong namung Alhamdulillah ari di rorompok mah bahasa anu di gunakeun teuteup bahasa karuhun nyaeta Bahasa Sunda boh sanaos barudak lahir di tanah sebrang komunikasi teuteu ngagunakeun bahasa sunda kaleureusan pun bojo ari aslina ti Cirebon nyaeta desa Jatiseeng Kacamatan Ciledug uninga panginteun den….?. mangga ah lajeungkeun.
Salam Baktos,
Dadang Tarman.
- 22. ipey - Juli 10, 2008
-
ya opo kabare ..
sampeyan sing jenenge yudha yo ? ..
saiki ngeblog ning kene cak ? keren lah
mas adhuy wingi ono futsal .. spontan karo arek2 kantor ..mung aku lali nelpon sampeyan , ngko ae’ ne ono futsal maning ta kabari sa derenge .. jak’en sisan bojomu dulin ning omahku ..
kanggo wong liyo sing mlebu ning kene ..salam kenal .. ; kanggo mas dodhie ganesha .. mas dindin stikes (?) ..karo mas-mas’e lan mbak-mbake ..sepurani ne’ bosoku ra apik..
bravo persib
- 23. silaing - Juli 23, 2008
-
ngiringan kang puguh sim kuring hoyong memperdalam ilmu sunda,sakanteunan bade tumaros ari sunda teh naon nya kang ?
punten seur tumaros
- 24. nda - Séptémber 3, 2008
-
kang yudha….
baru berkunjung nih…
haduh2 gbs ngomen yang nyunda…paur…hehe
- 25. ajat - Séptémber 10, 2008
-
Ngiring tumalapung di dunia maya, milarian baraya-baraya urang anu tarebih.
- 26. kang gustara purwawinara - Oktober 9, 2008
-
hey baraya urang sunda, peupeujeuh jaga kisunda
- 28. arni apriani - Oktober 29, 2008
-
sampurasun
asa haneuteun…
teu deudeupeun aya keneh uarang sunda nu nyaring jeung teu cicing.
resep…
kapayuna dilengkepan sareng analisis palsapahna supados teu apal jeung resep hungkul tapi ngeusina….sapertos paribasa urang banten mah ngeusi, padahal geus bisa maca alam etamah kapan.
cag…
- 29. achmad zacky ambadar - Nopémber 8, 2008
-
Perkenalkan nama saya Achmad Zacky Ambadar. Saya mahasiswa S2 di
Technische Universität München Jerman jurusan Transportation System
Salah satu mata kuliah di jurusan saya adalah Intercultural Aspect. Setiap mahasiswa diharuskan untuk menampilkan (presentasi) tentang kebudayaan masing-masing negara asal
Saya sebagai putra sunda (ibu Kuningan – bapak Banten) memiliki keinginan untuk memperkenalkan budaya sunda di hadapan peserta mata kuliah lain.
Oleh karena itu, melalui email ini, saya meminta izin bapak untuk menyarikan bahan tentang sunda dari website yang dimiliki bapak (https://adhuy.wordpress.com/) dengan mencatumkan nama serta alamat website bapak di dalam referensi saya
Saya mohon maaf tulisan ini dalam bahasa Indonesia. Karena keterbatasan saya dalam berkomunikasi bahasa Sunda
- 30. Agus Sudrajat (ajag tea) - Nopémber 8, 2008
-
Sampurasun…
kumaha damang, lur..?
neda dihapunten asa geus lawas teu papendak,insya ALLOH upami aya waktos sim kuring ameung ka lebak…nguping wartos suarna bade aya ngariung deui..? sim kuring masih sok ngariung jeung barudak dirumentang siang bilih aya info anu tiasa didugikeun mangga sms atanapi email we ka sim kuring insya ALLOH engke didugikeun..
kumaha FOKALISMAS aya kabarna teu..?
karunya, ayeuna asa tiiseun pisan..arek dituluykeun moal ku barudak nu anom..?
jigana kudu diayakeun deui sawala keur barudak nu aranom ngarah semangat deui kawas baheula..
sakitu heula ti sim kuring,salam ka sadayana.
Cag!
- 31. adhiawardana - Nopémber 9, 2008
-
Haturan kang Zacky.. sumangga teh teuing, upami aya nu tiasa dipulungan tina ieu seratan, mangga we dicandak.
malihan mah pami peryogi bahan nu sanes, tangtosna ge sanes kuring hungkul nu kersa mantuan teh, pastina para wargi nu sanes ge papada ngadukung keur ngenalkeun ki sunda di mancanagara.
kang Ajag, damang???
Riungan teh di rorompok unggal dinten saptu kang.. sok lah ku kuring di fasilitasi ngariung jeung rengrengan FOKALISMAS anyar teh.. sugan we caritaan “URANG SUNDA NGAHIJI – KASENIAN SUNDA HUDANG DEUI” teh bakalan nanjeur deui.
ka wargi nu sanes.. FOKALISMAS teh singketan ti Forum Komunikasi Lingkung Seni Mahasiswa Sunda… ke lah ku kuring di dongengkeun kumaha lalampahanna.
Cag..
- 32. nay - Désémber 8, 2008
-
akhh abdi ngiringian blog snda. sugan we lancar,!
- 33. Ulun Cucu - Januari 3, 2009
-
Alhamdulillah tiasa sim kuring ngaraos bingah pisan tiasa mendakan Blog Dina Basa Sunda, etang-etang ngalancarkeun wireh basana tagtegtog kenehsim kuring mah, Nuhun ngiring bingah.
- 34. acuy - Pébruari 14, 2009
-
sampurasun…….ngiringan…
- 35. Asep - Pébruari 17, 2009
-
Sampurasuun….,
Sugan teh nya tiwu leuweung, singhoreng kabaya deui-kabaya keneh…, abong kuring keur malaweung, gening baraya deui-baraya keneh…, punten juragan, nembe teh ti tajong guprak teh ka buruan inya…, nya asa rup kusambut rap ku lampah asa mobok manggih gorowong…….,aya cukang komo meuntas…., ngiring ngadon na simpangan, mukaan barang sampeureun, ngalayah di tengah wayah, ropea ku salarea…mitemeyan mukaan pawon sugan aya rengkolna,aya nyampak baladaheun kango si kuring….ngajurung laku ti suku burangrang seja mipit tutungkusan sugan wae ka waris kunu haat nu euweuh buntut kasiran he…he.., ngalantur kang, hampuraeun. Ngiring bingah sapuk ah….ngiring prungna.
Sim Kuring tea
- 36. komarudin - Maret 7, 2009
-
hampurasun lur
kumaha daramang wargi2 sunda sadayana,bade ngiringan ah mudah2an di tampi,simkuring komarudin ari kawit mah ti baros cianjur dupi ayeuna nuju milari jeujeur kahirupan di ibu kota,sok sanajan ngariung di dunia maya jeung wargi2 ti pasunada tapi alhamdulilah asa kaubaran,sakitu panginten perkenalan ti simkuring Rumaos Pribados Upami DiTaros Ceplas-Ceplos,
Upami Nyarios Sok Poporongos,
Upami Luas Leos Tara Wawartos.
Hapunten anu Kasuhun,
Hampura anu di teda,
boh BiLih aYa saur Nu teu ka ukuR,
cariTa anu pasiLia,
anu maTak kabeleutruk kana tu’uR,
NgabeuLeuTrang kaNa Tarang,
NyuhUngKeuN di HapuNteUn saMudaya kaleuPatan pRibaDos
PERMIOSSS…S..S..S..S.S.S..S……………………..
- 37. Ujang Agam - Maret 13, 2009
-
SampURAsun kasadaya Punten We abdi nGiRING nIMBRUNG AHHH ………..!!! mUGIA we aya kabagjaan sareng pitulung gusti kaurang sadaya, da Ieu mahhh ajang silaturomim urang sunda,,,,,,,,karaosss reueus na tiasa ngobrol ku bahasa karuhun urang sadaya ,,,da kedah di emutan “SA PRABU SA BALEGANDRUNG SA SUNDA SA SILIWANGI ” martabat na suatu bangsa di tingali tina Seni jeung Budayana,,,jantEn urang Teh Kedah ngaLASTARIKEUn Kabudayan sUNda supADOS tEU LEUNGIT JEUNG BInasA… sakitu We ahhh
- 38. bayu - April 10, 2009
-
sampurasun akang!
nepangkan abdi bayu ti ciegereleng, abdi hoyong tiasa ngabeluk dupi terang dimana tempat kanggo diajar beluk di kota bandung? hatur nuhun kang diantos waleranana ka e-mail abdi
- 39. urang citarum - April 28, 2009
-
hatur nuhun kang,,, sae pisan
- 40. mayas - Méi 27, 2009
-
sok lah kenalan sareng abdi di mayas_sundaya@ymail.com
nuhun
- 41. Rd. Umar Cakra Rahayu - Agustus 24, 2009
-
Assalamu’alaikum Wr.Wb.
Nepangkeun abdi pun Umar, linggih di Rancaekek Kab. Bandung, jabung-tumalapung hoyong ngiring ngareuah-reuah sanes kanten anu diselenggarakeun ku urang sunda.
Bilih aya informasi naon bae kagiatan nu diayakeun ku saderek, abdi nyuhunkeun diwartosan ka alamat email sim abdi.
Hatur nuhun pisan.
Wassalamu’alaikum Wr. Wb.
- 42. Hadi Setyono - Désémber 7, 2009
-
salam perkenalan dari Hadi Setyono di Bandung, mas Yudha kenal sama neng Meta dimana ?
- 43. iman wilman - Pébruari 2, 2010
-
sampurasun,,,,
kumaha daramang kang, neng, ceu, abah, ambu,
sim kuring asa bagja masih aya keuneh geuning nu hoyong nga mumule kanu bhsa anu sakieu raos d danggu na…!!!!
pribados asa bungah tiasa ngiring binggah sareung sadayana..!.
- 44. sani someah - Juni 27, 2010
-
sampurasun kang upami bade nga downlod font sunda ti mana nya kang?????
- 45. ridwan - Oktober 28, 2010
-
adakah ieu diri urang teh bisa ngalksanakeun ibadah nu ka lima nyaeta ibadah haji,.,.,.,.
cing rerencangan sarerea doa pi doa weh ayeunamah,.,.,..,
- 46. Dadang Tarman - Januari 9, 2011
-
Duh kumaha di 2011 harga-hargaan naek, bet watir kanu leutik saresek nafsna pikeun nyang harepan hirup jaman kiwari. duh dugi kairaha nalangsa ieu kedah ditanggung kunu laletik?.
- 47. a new - April 26, 2012
-
euleuh ieu anu komen dugi ka sataun hiji ,kamarana nya urang sunda teh ????????????
- 48. kang idin - Juli 26, 2012
-
sim kuring yeuh bade ngeuyeuban, ngarah dina sataun aya duaan…..
- 49. chaerun - Juli 19, 2013
-
lamun tea mah hyang rumuhun aya keneh, meureun ceurik ngabangingik sedih kinkin ningal sekeselerna teu wawuh jeung ajen tinajen budayana…deudeuh teuing urang sunda…rek iraha eling dikeukeupan ku bangsa deungeun…rek iraha ngabahureksa di nagrina..??
- 50. Muhamad Sofyan Wijaya - Nopémber 9, 2013
-
sampurasuuuunnnn…
abdi muhamad sofyan ti bandung….
ngiring nimbrung..
urang sunda kiwari……geus poho kana purwa daksina…
loba urang sunda anu Ngawarah anak incuna ku basa indonesia…
cenah teh daripada sunda kasar mending ku basa indonesia bae….
antukna basa sunda kahareupna bisa tumpur ludes…..


text:
Supernova
Supernova nyaéta bituna hiji béntang di galaksi anu mancarkeun énergi anu kacida gedéna. Kajadian supernova ieu nandakeun lekasanana riwayat hiji béntang. Béntang anu ngalaman supernova baris katémbong pohara caangna malah mah caangna bisa ngahontal ratusan juta kali cahaya béntang kasebut dina waktu saacanna.
Énergi anu dipancarkeun ku supernova kacida rosana. Malah pancaran énergi anu dipancarkeun waktu supernova lumangsung dina sawatara detik waé bisa nyaruaan pancaran énergi hiji béntang dina waktu jutaan nepi ka miliaran taun. Pancaran énergi supernova bisa diitung dumasar kana sipat-sipat pancaran radiasina.
Supernova ilahar lumangsung dilantarankeun ku béakna umur hiji béntang. Waktu bahan-bahan nuklir dina inti béntang geus béak, mangka moal bisa lumangsung réaksi fusi nuklir anu mangrupa pangrojong hirupna hiji béntang. Sarta lamun béntang geus henteu bisa ngalakonan fusi nuklir ieu, mangka béntang baris paéh sarta ngalakonan supernova.
Daptar eusi
Wanda-wanda Supernova[édit | édit sumber]
Dumasar kana garis spéktrum dina supernova, mangka supernova bisa digolongkeun kana sababaraha wanda:
- Supernova Wanda Ia
- Dina supernova ieu, waktu diimeutan, henteu kapanggih ayana garis spéktrum Hidrogen.
- Supernova Wanda Ib/c
- Dina supernova ieu, dina waktu diimeutan, henteu kapanggih ayana garis spéktrum Hidrogen atawa Helium.
- Supernova Wanda II
- Dina supernova ieu, kapanggih ayana garis spéktrum Hidrogen waktu pangimeutan.
- Hipernova
- Supernova wanda ieu ngaleupaskeun énergi anu pohara badag waktu bitu. Énergi ieu jauh leuwih badag dibandingkeun jeung énergi waktu supernova wanda anu séjén lumangsung.
Dumasar kana sumberna énergi supernova, mangka dihasilkeun papasingan supernova kawas kieu:
- Supernova Térmonuklir (Thermonuclear Supernovae)
- Asalna tina béntang anu ngabogaan massa leutik
- Asalna tina béntang anu geus ngalaman évolusi saterusna
- Béntang anu bitu mangrupakeun anggota tina sistem béntang ganda.
- Bituna ngancurkeun béntang tanpa sésa
- Énergi bituna asalna tina pangbeuleuman Karbon (C) jeung Oksigen (O)
- Supernova Runtuh-inti (Core-collapse Supernovae)
- Asalna tina béntang anu ngabogaan massa nu gedé
- Asalna tina béntang anu ngabogaan solobong béntang anu badag sarta masih ngaduruk Hidrogen di jerona.
- Béntang anu bitu mangrupakeun béntang tunggal (kawas Supernova Wanda II), sarta béntang ganda (kawas supernova Wanda Ib/c)
- Bituna béntang ngahasilkeun objék padet nu mangrupa béntang neutron atawa liang hideung (black hole).
- Énergi bituna asalna tina tekenan
Tahapan lumangsungna Supernova[édit | édit sumber]
Hiji béntang anu geus béak waktu hirupna, biasana baris ngalakonan supernova. Urutan tahapan lumangsungna supernova nyaéta kieu:
- Ngabareuhan
- Béntang ngabareuhan alatan ngirimkeun inti Helium ti jerona ka pabeungeutan (permukaan) béntang. Ku kituna béntang baris jadi hiji béntang raksasa anu kacida badag, sarta boga warna beureum. Di bagian jerona, inti béntang baris beuki ngariyut. Dilantarankeun ku ngariyutna ieu, mangka béntang beuki panas sarta padet.
- Inti Beusi
- Waktu kabéh bagian inti béntang geus leungit, sarta anu tinggaleun di jerona ngan saukur unsur beusi, mangka kurang ti sadetik satuluyna hiji béntang asup kana tahap pamungkas kahirupanana. Ieu dilantarankeun struktur nuklir beusi henteu ngamungkinkeun atom-atom dina béntang pikeun ngalakonan réaksi fusi pikeun jadi unsur anu leuwih beurat.
- Bitu
- Dina tahap ieu, suhu dina inti béntang beuki nambahan nepi ka ngahontal 100 milyar darajat celcius. Satuluyna énergi ti inti ieu dipindahkeun nyimbutan béntang anu satuluyna bitu sarta nyebarkeun gelombang kejot. Waktu gelombang ieu tumiba kana material dina lapisan luar béntang, mangka material kasebut jadi panas. Dina suhu nu tangtu, material ieu boga guna pikeun fusi sarta jadi unsur-unsur anyar jeung isotop-isotop radioaktif.
- Ngutahkeun material béntang
- Gelombang kejot baris ngutahkeun material-material béntang ka rohang angkasa.
Akibat tina Supernova[édit | édit sumber]
Supernova ngabalukarkeun akibat kana kahirupan di luar béntang kasebut, di antarana:
- Ngahasilkeun Logam
- Dina inti béntang, lumangsung réaksi fusi nuklir. Dina réaksi ieu dilahirkan unsur-unsur anu leuwih beurat batan Hidrogen jeung Helium. Waktu supernova lumangsung, unsur-unsur ieu diutahkeun ka luar béntang sarta ngabeungharkeun awan antar béntang di sakurilingna ku unsur-unsur beurat.
- Nyiptakeun Kahirupan di Jagat Raya
- Supernova ngutahkeun unsur-unsur nu tangtu ka rohang angkasa. Unsur-unsur ieu saterusna pindah ka bagian-bagian séjén anu jauh tina béntang anu bitu kasebut. Dipercaya yén unsur atawa materi kasebut saterusna ngagabung nyieun hiji béntang anyar atawa malah mah planét di jagat raya.
Kajadian Supernova anu katiténan[édit | édit sumber]
Aya hiji béntang anu ngalakonan supernova di rohang angkasa unggal hiji detik kahirupan di bumi. Ngan waé, pikeun manggihan béntang anu baris ngalakonan supernova kasebut kacida hésé. Réa faktor anu mangaruhan dina pangimeutan supernova. Sanajan kitu, aya sawatara kajadian supernova anu geus katiténan ku manusa, ti antarana:
- Supernova 1994D
- Baheula, hiji béntang bitu di tempat anu kacida jauh ti bumi. Bituna éta béntang katempo kawas hiji titik nu caang. Ieu lumangsung di bagian luar tina galaksi NGC 4526, sarta dingaranan Supernova 1994D. Sinar anu dipancarkeunana salila sawatara minggu sanggeus bitu kasebut némbongkeun yén supernova kasebut mangrupakeun Supernova Tipe Ia.


text:
na hiji waktu aya mama ajengan nu datang kalembur, nu boga maksud rek ngajarkeun sholat ka urang lembur....ngan kabeneran harita teh keur bulan puasa..nya sakalian bari diajar puasa oge diajar sholat...
kacaritekeun ... abah jmilu solat isa, sakalian solat taraweh..harita teh nu milu solat ngan opatan, imam na mama ajengan, makmum na abah, abah abah cece jeung abah unang (Cece jeung unang teh adi lanceuk..matak kateulahna "cenang").
maklum can bisa tea ceuk mama ajeungan "sok...kusabab aranjeun can bisa, turutan gerak mama weh nya!!" abah teh ungeuk-ungeuk bari can pati ngarti...
Cece: "Kabayan, ngarti maneh maksud mama!"
Abah: "ari maneh??"
Cece: "pokokna turutan weh mama ajeungan"
geus takbir, mama ajeungan teh langsung ngasupkeun leungeuna ka jero "bobogaan" terus weh digaro....kusabab da ceuk mama kudu diturutan, nya abah jeung balad2 teh nurutan weh ngodok 'eta'
sihoreng meureun mama ajengan teh teu mandi poe harita, matak gagaro 'eta wae'
jigana meureun mama ajeungan teh teu mandi poe harita..da ngan ukur gagaro kanjut weh...ari pas sujud mama ajengan teh sukuna nu sabeula noker ka tukang...nya ku abah jeung balad2 diturutan weh noker katukang
ari sihoreng noker teh pedah aya cucunguk asup kana jero kolorna..pondok carita...beres sholat isa teh...
torojol aya 19 urang na rek milu solat taraweh, sarua bari rek diajar sholat.
ngan dasar ninggang di apes.. Abah katunjuk jadi imam, ceuk mama "Kabayan, sok maneh jadi imam, turutan naon nu diajarkeun ku mama tadi....nu lian-na turutan si kabayan..ieu mama rek kacai heula..bujur asa baseuh (busiat)!!" bari ngaleos teu balik deui...
nya kapaksa abah jadi imam..untungna abah mah panjang ingeutan..jadi naon bae nu ku mama ajeungan diajarkeun teh nerap ka abah...
nya ku abah diimaman nepi ka 11 rokaat-na..suratna bulak balik weh "kulhu" jeung "kulya".
aya kulucu...nu cicing di shap kadua sirahna baruncunur da katejehan kunu dihareup....matak isukna kusabab geus pangalaman tea di tejeh nya kamasjid teh marake helm....


text:
Joe Ragan Ngadongeng
Ieu dongeng teh jamanna Orla.
Oplet jurusan Cicalengka- Bandung, dipegat ku tangtara. Si kopral marentah supaya kabeh penumpang oplet turun. Rek mariksa oplet bisi mawa beas dikarungan. Karung beas teu kapanggih da euweuh nu mawa beas harita teh. Nya hiji-hiji dipariksa, pas mariksa hiji panumpang lalaki si kopral marentah: " Coba itu dibuka buntelannya!"
Ceuk panumpang laenna:"Pak Kopral atuh nyarios bahasa sunda wae da ieu sadayana bangsa urang"
Pak Kopral ngajawab:" Bukannya sayah tidak tahu bahasa Indonesia...cuman...POHO"
Atuh urang teh kabeh seuri mesem we,henteu nyakakak mah da eta Pak Kopral nyoren pestol FN.
Abah JR
(dilandih ku kuncen, kusabab ngarasa " a law abiding citizen"...lain rolex...nya ti ayeuna mah rek nga Abahkeun wae, rumaos parantos sepuh alias antik!!)
"Joe Ragan"


text:
Basisir Sanur
Basisir Sanur nyaéta salah sahiji basisir nu aya di Bali.[1] Kurang leuwih 6 km ti puseur kota Denpasar, bisa dijugjug ku mobil, motor atawa kandaraan umum nu nyambungkeun pantai Sanur jeung Kota Denpasar.[2]
Ieu basisir miboga panjang 3 kilometer kalawan garis basisir nu nyanghareup ka wétan.[1] Pantai sanur kasohor ku amparan basisir nu ngeplak bodas.[1] Salian ti éta, pantai Sanur ogé mangrupa basisir nu miboga batu karang nu kacida éndahna.[1] Ngajadikeun hiji kaonjoyan ieu basisir dibandingkeun basisir lianna.[1] Sanur sorangan kasohor minangka awal kamekaran pariwisata lainna nu aya di Bali.[2] Nalika peuting bulan purnama, ieu basisir jadi tempat pangjugjugan.[2] Salian ti basisirna nu éndah, wisatawan ogé loba ngadatangan Museum Le Mayeur.[2]
Daérah pantai Sanur mangrupa alternatif keur para turis lokal atawa mancanagara nu hayang niis, nyingkahan raraméan saperti di Kuta, Legian atawa Seminyak.[1] Di ieu basisir, katingtriman jadi prioritas utama.[1] Salian ti éta, di ieu basisir ogé turis bisa ningali panonpoé bijil (sunrise) nu kacida éndahna tur béda jeung tempat lain.[1]
Hotel-hotel nu aya di Sanur di antarana waé Hyatt Sanur Bali, Sanur Beach Hotel, Mercure Resort Sanur, jeung Grand Bali Beach nu di jerona miboga lapangan golf.[1] Salian ti éta, minangkaan gedé hotel bintang lima nu aya di Sanur pasti miboga basisir sorangan (private beach) di tukangeun hotel.[1]


text:
Sms Ucapan Met Hari Raya Idul Fitri Bahasa Sunda 2016
Sms Hari Raya Idul Fitri Bhs Sunda 2016
Sms Selamat Hari Raya Idul Fitri Bahasa Sunda 2016 – tak merasa kita menggerakkan beribadah puasa sepanjang 30 hari, tau tau telah mendekati malam takbiran serta esok harinya adalah hari raya idul fitri atau kerap di sebut dengan lebara, banyak langkah untuk mengatakan hari raya, sengan pantun, kata kata puisi serta ada banyak lagi. Bhs daerah juga tidak mau ketinggal dalam turut mengungkap bhs daerah untuk mengatakan selamat idul fitri atau lebaran, satu diantaranya bhs sunda, oleh lantaran saya sebagai penulis orang sunda, jadi saya bakal memberi sebagian gambar kata kata perkataan dalam bhs sunda.
Ucapan Hari Raya Idul Fitri Bahasa Sunda terbaru memanglah penuh macam, mulai dari pantun, hereuy, hingga kata kata indah yang pastinya juga bhs sunda kerapkali diantar melalui sms, status facebook serta sosial media lainya, oleh karena itu kami menginginkan memberi sebagian kata kata perkataan selamat lebaran atau idul fitri dalam bhs sunda, mudah-mudahan kata kata ini bisa berguna untuk sahabat semuanya terutama untuk orang sunda terima kasih.
Taya basa nu bisa direka, taya saur nu bisa jadi pangjajap catur, lintang ti kedalna ucapan “wilujeng boboran shiam” neda dihapunten lahir tumekaning batin.
Bilih aya tutur saur nu teu kaukur, reka basa nu pasalia, laku lampah nu teu merenah, wilujeng boboran shiam neda sih hapunten tina samudaya kalepatan lahir sinareng bathin.
Bilih kantos kasisit sebit kana ati, kapancah kaléngkah ucap, kajenggut kababuk catur, tawakufna nu kasuhun. Hapunten sadaya kalepatan.wilujeng boboran
Sadaya jalmi tiasa ngiring lebaran. tapi teu sadaya jalmi tiasa ngiring Idul Fitri…. mugi urang kalebet jalmi nu tiasa ngiring Idul Fitri. wilujeng boboran shiam 1437 H. Hapunten samudaya kalepatan
Mipit amit seja nurih kapeurih ati, malah mandar lubar akar-akar angkara na satungkebing rasa. Ngala menta galura pangampura tina sagala lalampahan tur rumpaka nu ngagelar raheut manah. taqoballhu minnawmnkum,taqobalahuyakarim
Kedaling rasa nu pinuh ku bangbaluh hate, urang lubarkeun, ngawengku pinuh ku nyuuh, meungpeung wanci can mustari., Neda dihapunten kana samudaya kalepatan, bilih kantos nyungkelit dina ati, kasiku catur, katajong omong dina cariosan anu matak ngarahetkeun kana manah, kumargi urang mah teu tiasa lumpat tina kalepatan sareng kakhilafan. Sim kuring ngahaturkeun Taqabalallahu Minna Wa Minkum, Wilujeung Boboran Shiam 1437 H
Ngeunteung na raga katineung, nyaliksik diri ngarampa dada bari reureuh milang dosa, breh bulan pangharepan geus lekasan poe fitri nembongan. Neda sihapunten
Laligarna tarate dina talaga hate. nyambuangna seungit malati nu ligar dina taman ati janten ciciren lubarna kalepatan antawis urang. Wilujeng boboran shiam 1437 H. Taqqobalallahu minna wa minkum, Shiyamana wa shiyamakum.
Sanajan raga paanggang, teu bisa amprok dampal panangan ,
Ngan saukur bisa ngirim surat, chating jeung SMSsan
Kalayan dibarengan ku kaikhlasan, neda dihapunten samudaya kalepatan
Wilujeng Boboran Syiam 1437 H
Bilih aya langkung saur bahe carek , Kaciwit kulit kabawa daging, Tunggul dirurut catang dirumpak, Nyungkelit ati teugeunah manah, Mudut pangampura , Wilujeung boboran shiam 1437 H
Weninggalih nu dipamrih, jembar panalar nu diteda, kana laku nu teu luyu, kana lampah nu sulaya.. Wilujeng boboran shiam 1437 H. Taqqobalallahu minna wa minkum, Shiyamana wa shiyamakum
Ngan saukur bisa ngirim surat, chating jeung SMSsan Kalayan dibarengan ku kaikhlasan, neda dihapunten samudaya kalepatan Wilujeng Boboran Syiam 1437 H
Kedaling rasa nu pinuh ku bangbaluh hate, urang lubarkeun, ngawengku pinuh ku nyuuh,meungpeung wanci can mustari., Neda dihapunten kana samudaya kalepatan,bilih kantos nyungkelit dina ati, kasiku catur, katajong omong dina cariosan anu matak ngarahetkeun kana manah, kumargi urang mah teu tiasa lumpat tina kalepatan sareng kakhilafan. Sim kuring ngahaturkeun Taqabalallahu Minna Wa Minkum, Wilujeung Boboran Shiam 1437 H
Ngahaturakeun wilujeng boboram shiam 1 syawal 1437 H, bilih kantos nyungkelit dina ati, tugenah dina manah, kasiku catur, katajong omong ku pribados, mugi ridho ngahpunten samudaya kalepatan
Wening galih nu dipamrih , Jembar manah nu dipilampah , Wilujeng boboran shiam 1437H, kalayan neda pangapunten tina samudayaning kalepatan
Sugrining runtah kalepatan dina manah , nyeuri peurihna ati sanubari , mugia lubar ku silaturahmi, Wilujeng boboran shiam 1437 H . Taqobalallahu minaa waminkum
Mugi cukup lumur jembar pangampura bilih aya bobo sapanon carang sapakan neda dihapunten samudaya kalepatan. wilujeng boboran siam
Niti wanci nu mustari , ninggang mangsa nusampurna , dina Idul Fitri anu ieu.. hayu urang sami-sami ngabersihkeun rereged ati.. tina khilaf sinareng dosa.. Taqqobalallahu minna wa minkum, Shiyamana wa shiyamakum.
Kaluluputan kalelepatan simkuring saparakanca, wilujeng boboran siam nyuciken diri ka Illahi, hampura diri ka gusti nu maha suci, mugia dina ieu fitri, sungkem diri ngajadikeun jalmi nu fitri, wilujeng boboran Boboran Shiam 1437 H.
Terima Kasih, anda baru saja membaca Sms Selamat Hari Raya Idul Fitri Bahasa Sunda 2016 gunakan seperlunya.


text:
Warta Sunda • Sosial Budaya • Kemis, 12 Juli 2012 01:04
Dina taun 2007 aya 5 judul buku bacaan barudak anu medal dina basa Sunda, nyaéta Banjir Getih di Pasantrén Cimarémé ku Aan Merdéka Permana, Lalampahan Napoléon saduran H.A. Rochman, Si Sekar Panggung jeung Ochank ku Tatang Sumarsono jeung Catetan Poéan Réré ku Ai Koraliati.
Banjir Getih nyaéta “carita sajarah” anu ditulis pararadu kalayan uweuh tarékah ti nu nulisna pikeun neuleuman kasangtukang sajarahna, basana ogé pararadu. Lalampahan Napoléon, saduran ngalalkonkeun kahirupan Napoléon Bonaparté. Ochank karya Tatang Sumarsono naskahna mangrupa hadiah kadua dina sayémbara ngarang roman barudak anu digelar ku PP-SS taun 2007. Ngeunaan pangalaman Ochank anu dipatalikeun jeung kapercayaan baris ayana dunya siluman oray, bari ngahudang kasadaran barudak anu macana ngeunaan harti lingkungan. Demi Si Sekar Panggung kawilang matak kataji, lantaran nyaritakeun ngeunaan kahirupan barudak anu hayang jadi joki jeung sapopoéna gaul jeung kuda. Pangarang kalayan gemet ngalukiskeun kahirupan jalma anu bogaeun jeung ngukur kuda balap anu dina basa Sunda saméméhna tacan kungsi aya.
Catetan poéan Réré (Catatan Harian Réré) ogé ngeunaan masalah anu saméméhna tacan kungsi dijadikeun téma carita dina basa Sunda, nyaéta pasualan kelainan dina kajiwaan budak banci. Jeung deui Ai ngadadarkeun kalayan basajan, tapi ngajaga kategangan jeung muka saeutik-saeutik ngaliwatan catetan poéan adina anu awéwé. Masalah anu musykil éta dikisahkeun ku Ai tina kacamata mojang anu kapaksa manggul tanggungjawab rumahtangga kulawarga, sabab indungna maot jeung bapana lunta. Basa anu digunakeunna kawilang hadé jeung kapiara, anu antukna hadé jadi conto pikeun barudak anu macana. Naskahna jadi juara harepan dina sayémbara ngarang bacaan barudak anu digelar ku PP-SS taun 2007.
Sabada ditimbang-timbang kalayan gemet, Hadiah “Samsudi” 2008 ditetepkeun pikeun dilélérkeun ka
Catetan Poéan Réré
Karya Ai Koraliati (l. di Garut, 28 April 1965)
Pedalan Penerbit Grafindo Media Pratama, Bandung
Ka Ai Koraliati baris dihaturkeun Hadiah “Samsudi” 2008 mangrupa piagam jeung duit (Rp.2.500.000).
Pabélan, 31 Januari 2008
Yayasan Kebudayaan “Rancagé”
Ajip Rosidi
Ketua Déwan Pembina
(Ieu seratan kénging narjamahkeun Dhipa Galuh Purba tina basa Indonésia, dumasar kana putusan resmi Hadiah Sastera Rancagé 2008. Nuhunkeun digeuing upami aya tarjamahan anu kaliru)
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Tolong buatin surat resmi pake bahasa sunda hatur nuhun
1
DINES ATIKAN
SMU NEGRI 11 BANDUNG
Jl. H. Akhsan / Jl. Mohamad Toha
No. : 009/124/SMU/XIII/2009
Hal. : Rapet Dines
Sipat : Pohara Penting
Kepada Yth.
Bapa/Ibu Guru sarta Staf Pagawé SMU Nagari 12 Bandung
di
Tempat
Assalamu'alaikum wr. Wb.
Sahubungan kalayan maraknya aksi-aksi anarkis sarta beuki maraknya pamakean ubat-ubat terlarang di golongan pelajar, mangkapohara penting sakali urang bertindak sacara babarengan, kalayan ieu kami ngondang Bapa/Ibu pikeun ngaluuhan rapet dines anu kami ayakeun :
Dapun acara kasebut Insya Allah baris dilaksanaka dina :
Poé : Saptu Tanggal 15 Agustus
Wayah : 08.00 s.d 14.00
Tempat : Rohang Rapet
Kitu surat ieu kami sampaikan. Muga bapa/ibu bisa ngamaklumna. Luhur perhatian sarta kerjasamanya bapa/ibu. Kami ucapkanhatur nuhun.
Wassalamu'alaikum Wr.Wb.
Kapala Sakola SMUN 12 Bandung
Dr. Dadang Amsuri S.Pd


text:
Alkana
Alkana dina kimia organik hartina hidrokarbon jenuh tanpa siklik, nyaéta hidrokarbon asiklik nu molekulna mibanda jumlah atom hidrogén maksimum sahingga teu mibanda beungkeut ganda. Alkana ogé katelah parafin; istilah ieu ogé dipaké ngan pikeun alkana nu atom-atom karbonna ngabentuk hiji rantay tunggal nu teu nyabang; mun nyabang, disebutna isoparafin. Alkana mangrupa sanyawa alifatik.
Rumus umum alkana nyaéta CnH2n+2; ku kituna, alkana pangbasajanna nyaéta métana, CH4, lajeng étana, C2H6; jsb. nepi ka teu kawates. Unggal atom karbon na alkana mibanda hibridisasi sp3.
Daptar eusi
Isomérisme[édit | édit sumber]
Atom-atom na alkana nu mibanda leuwih ti tilu atom karbon bisa disusun ku rupa-rupa cara, ngahasilkeun rupa-rupa isomér. Alkana "normal" mibanda konfigurasi lempeng tur teu nyagak. Jumlah isomér nambahan manglipet-lipet nuturkeun jumlah atom karbonna; pikeun alkana nu karbonna 1 - 12, jumlah isomérna sarua jeung 1, 1, 1, 2, 3, 5, 9, 18, 35, 75, 159, jeung 355, patutur-tutur Citakan:OEIS.
Ngaran alkana[édit | édit sumber]
Sistim IUPAC[édit | édit sumber]
Ngaran sadaya alkana ditungtungan ku -ana. Alkana rantay lempeng nu karbonna ukur dalapan atawa kurang dingaranan nuturkeun tabel di handap, nu ogé méré ngaran gugus alkil nu kabentuk ku jalan ngalaan hiji hidrogén terminal. Pikeun leuwih lengkep, tempo daptar alkana.
Ngaran umum[édit | édit sumber]
Lian ti ngaran IUPAC, di masarakat ilahar ogé dipaké ngaran-ngaran umum:
Pasipatan[édit | édit sumber]
Pasipatan fisik[édit | édit sumber]
- teu leyur na cai.
- leuwih hampang batan cai
- titik lééh jeung golak sacara umum ngaronjat luyu jeung nambahanana beurat molekul jeung panjang rantay karbon utama
- na kaayaan baku, ti CH4 nepi ka C4H10 sipatna gas; ti C5H12 nepi ka C17H36 cair; saluhureun C18H38 sipatna padet.
Pasipatan kimia[édit | édit sumber]
- Alkana mibanda réaktivitas nu handap alatan beungkeut C-H jeung C-C rélatif stabil, hésé pegatna, sarta nonpolar. Alkana teu meta jeung asam, alkali, logam, atawa agén pangoksidasi. Ulah kagét, béngsin moal aya réaksi mun dicampur asam sulfat pekat, logam natrium, atawa kalium manganat. Watek inert ieu mangrupa sumber istilah parafin (tina basa Latin para+affinis, nu hartina "kurang pangirut").
Réaksi[édit | édit sumber]
Réaksi Cracking[édit | édit sumber]
"Cracking" ngarecah molekul-molekul badag jadi nu leuwih leutik, bisa dipigawé ku métode termal atawa katalitik. Prosés cracking termal nuturkeun mékanisme homolitik, nyaéta megatkeun beungkeut sacara simétris sahingga kabentuk pasangan radikal bébas. Prosés cracking katalitik lumangsung ku ayana katalis asam (biasana asam padet kayaning silika-alumina jeung zéolit) nu ngarojong pegatna beungkeut sacara hétérolitik (asimétri) nu ngahasilkeun pasangan ion nu muatanana béda, biasana karbokation jeung anion hidrida nu kacida teu stabil. Radikal bébas jeung kation kacida teu stabilna sahingga salajengna ngalaman prosés nyusun ulang rantay, pegatna beungkeut C-C na posisi béta, jeung transfer hidrogén intra- jeung antarmolekul, atawa transfer hidrida. Dina prosés-prosés éta, hasil panengah nu réaktif (radikal, ion) sacara permanén dihasilkeun deui, sahingga salajengna ngalaman mékanisme megat rantay sorangan. Réaksi rantay ieu eureun nalika ayana rékombinasi radikal atawa ion.
Di handap ieu conto cracking butana CH3-CH2-CH2-CH3
- Kamungkinan kahiji (48%): pegatna beungkeut CH3-CH2.
CH3* / *CH2-CH2-CH3
sanggeus sababaraha hambalan, réaksina bakal ngahasilkeun alkéna: CH4 + CH2=CH-CH3
- Kamungkinan kadua (38%): pegatna beungkeut CH2-CH2.
CH3-CH2* / *CH2-CH3
sanggeus sababaraha hambalan, réaksina bakal ngahasilkeun hiji alkana jeung hiji alkéna nu tipena béda: CH3-CH3 + CH2=CH2
- Kamungkinan katilu (14%): pegatna beungkeut C-H
sanggeus sababaraha hambalan, réaksina bakal ngahasilkeun hiji alkéna jeung gas hidrogén: CH2=CH-CH2-CH3 + H2
Réaksi halogénasi[édit | édit sumber]
R + X2 → RX + HX
Di handap ieu mangrupa hambalan nalika métana ngalaman klorinasi. Réaksina éksotérmik pisan sahingga bisa ngabeledug.
1. Hambalan inisiasi: bengkahna molekul klorin jadi dua atom klorin nu sipatna radikal.
- Cl2 → Cl* / *Cl
2. Propagasi (dua hambalan): atom hidrogén kacabut tina métana, lajeng métilna metot hiji Cl ti Cl2
- CH4 + Cl* → CH3* + HCl
- CH3* + Cl2 → CH3Cl + Cl*
- Hambalan ieu ngahasilkeun produk nu dipiharep katambah ku radikal klorin nu bakal aub kana réaksi propagasi salajengna, ngabalukarkeun ayana réaksi rantay. Mun aya kaleuwihan klorin, bisa ogé ngahasilkeun produk séjén kawas CH2Cl2.
3. Terminasi: rékombinasi dua radikal bébas
-
- Cl* + Cl* → Cl2, or
- CH3* + Cl* → CH3Cl, or
- CH3* + CH3* → C2H6.
- Kamungkinan ahir dina hambalan terminasi bakal ngahasilkeun teu murnina hasil ahir: ngahasilkeun molekul organik nu rantay karbonna leuwih panjang batan réaktan.
Ngabakar[édit | édit sumber]
R + O2 → CO2 + H2O + H2
Ngabakar mangrupa réaksi nu éksotérmik pisan. Mun jumlah O2 teu cukup, bakal ngahasilkeun racun nu disebut karbon monoksida (CO). Di handap ieu conto réaksina jeung métana:
CH4 + 2 O2 → CO2 + 2 H2O
kakurangan O2:
2 CH4 + 3 O2 → 2 CO + 4 H2O
kakurangan pisan O2:
CH4 + O2 → C + 2 H2O


text:
Juni 01 2009 , jam 5.11 sore
Hate ngageter nalika anjeun nyarita
Nganteurkeun kaasih dina ati
Nganteurkeun kanyaah liwat sora
Naha...bet naha ayeuna?
Eta rasa datang , eta rasa aya
Salah, salah pisan
Kaasih datang lain dina waktu nu mustari
Kanyaah atang lain dina waktu nu sampurna
Nyaah...nyaah pisan
Tapi dalah dikumaha
Anjeun jeung kuring geus pada pada aya nu boga
Aa...harita anjeun nyarita yen kuring nu bisa ngahudangkeun rasa
Aa....harita anjeun nyarita yen kuring nu bisa ngahudangkeun rasa cinta
Naha ....naha bet ayeuna?
Hanjakal panutan, hanjakal pisan
Samagaha
Panutan ....
Hate kuring ancur
Rasa kuring peurih
Lir ibarat digeurihan kuhinis
Ningali salira bet salin rasa
Beda basa beda sora
Panutan......
Naha anjeun datang harita
Mun rek mulang harita keneh
Anjeun ngan mepende sakeudeung
Teu lila lumpat ninggalkeun
Ngajauhan bari imut leutik
Ah...imut nu teu puguh hartina
Teu apal kana maksudna
Panutan....
Hate kuring reuwas
Dumeh anjeun datang jeung mulang ngadadak
Teu aya ras rasan pisan ninggalkeun nu keur kabungbulengan
Samoja
Karawang 08 agustus 2009
Geulis.......
Naha anjeun bet didinya
Calik ditempat nu teu umum
Nangtung ditempat nu teu merenah
Geulis....
Salira bet daek sangsara
Calik diluhureun pajaratan
Jauh ka lembur jauh ti karamean
Jauh tina mang pirang pirang cocooan dunya....
Geulis....
Naha anjeun sadrah sumerah
Kana nasib diri bagja awak
Naha teu kabita jiga wanoja nu sejen?
Calik mapaes bumi bumi di kota
Calik di kantor kantor nu mewah
Ah...kuring ngarti
Salira teu kagoda ku haliyah dunya
Salira wanoja nu teu bisa dibobodo
Ku hurung herangna kabandaan
Geulis....
Naha salira satia-satia teuing
Ngaagoan dunungan
Nu geus dipanggil yang widi
Nu geus dipenta kunu kawasa
Saban poe salira ngaharewos ngabejaan ku dzikir-dzikir nu kadenge ketir
Kamanusa nu rajeun babalik pikir
Seug geura -geura mikir keur bekel balik
Salira ngandika bari teu weleh -weleh ngalimba
Ningal laku lampah manusa nu teu aya euih-euihna....
Geulis.........
Wayahna isuk jaganing geto nalika kawula mulang
Baturan, harewosan kawula ku dzikir-dzikir andika
Nu teu weleh ngelik unggal detik
Dibaturan ku gugurna lambaran -lambaran pameunteu andika
Nu seungit kacida nyambuang sapapanjangna
Pegat simpay
Salira nu kungsi wakca balaka
Salira nu geus cumarita katresna
Harita...harita pisan rasa urang duaan tiasa mudal
Lir ibarat situ nu keur dibedahkeun
Seahna kadenge keneh, Agemna karasa keneh
Harita...harita pisan basa urang paduduaan calik disisi empang
Basa silih simbeuh ku kadeudeuh
Basa silih siram kukanyaah
Hate urang ngahiji , raket
Ngan hanjakal panutan
Urang kudu mopohokeun eta rasa
Nyinglarkeun eta katresna
Anjeun terang nyalira
Eta rasa sanes dina tempatna
Simpen...urang simpen jeroning ati urang simpen jeroeun dada
Nu teu weleh ngajegur jeroeun kalbu...nu nginghak teu tiasa kawengku
Basa anjeuna datang
Hate ..naha anjeun bungah nalika anjeuna ngabaran
Nanyaan kaayaan kuring?
Ati ...naha anjeun surti kana maksad anjeuna nu teu weleh teu kapikir
Kalbu...naha anjeun ngagugu kana kahoyong anjeuna
Bet daek atuh
Daek diajak cumarita katresna
Hei rasa..naha bet daek di ajak dibabawa
Kamana mendi nyucrukan mega mega nu teuing dimana tungtungna
Diri kuring harita bungah bungagang
Duka kubagja-bagja teuing
Nalika anjeuna ngiberan yen aya rasa aya katresna ka kuring
Nya keur kuring pisan......sorangan
Nalangsa
Tuh tingali beulah ditu kiduleun urang
Gunung gunung sing runggunuk
Bangun anu bingung muyung geuring nangtung
Maranehna bingung naha ayeuna bet beda hawa , beda rasa
Biasana mah nya manehna pisan nu bisa mere rasa tiis ,iyuh jeung seger teh
Gunung anu bangun bingung bebeja ka pasir anu ngageuri
Nitip beja liwat angin peuting nu keur geuring
Pasir teu bisa kumaha ,geus satekah polah
Neangan cara supaya alam teu rusak neundeun harepan keur anak incuna
Tapi kumaha atuh da manusa loba nyu harak sarakah
Nepi ka gunung gundul pisan
Gunung andika ayeuna tong boroning mere rasa iyuh ka batur
Dalah maneh ge butuh ngiyuhan
Maneh ge kurang dahar kurang nginum euweuh deui teuteundeunan
Karunya karunya pisan ka gunung nu geus jadi muyung
Inghak nyi kalapa
Angin anu ngahiliwir
Ngoyagkeun ramo-ramo lempayna
Ngaharewos bari seuri
Duka naon nu diharewoskeunana
Angin anu ngahiliwir
Nyoo cangkeng lenggikna
Rambut ririaban manis
Nu geulis semu lumengis
Duka naon nu matak sedihna
Angin anu ngahiliwir
Dibejaan diharewosan
Bari nu geulis nembongkeun ramo
Ramo ramo lempayna
Nu taya kaendahan deui
Nu taya kasucian deui
Naha bet hawa kupanas -panas teuing
Naha kebul bet kandel -kandel teuing
Dugika nu geulis alim ambekan
Nyesep hawa nu teu dipikaresepna
Nu geulis ngarenghik..nginghak
Hayang nginum cai tiis
Nu herang ngagenclang kawas baheula...lumengis
Nun...geulis, hampura hampura pisan ema
Ieu alam geus robah
Teu aya cai nu tiis
Teu aya cai nu herang
Nu aya ngan cai nu rarujit pinuh ku rupa -rupa panyakit
Nu nyesa ngan cai hideung bau jeung matak heneg
Geulis ramo ramo lempay anjeun
Geus kandel ku rupa-rupa kokotor, lebu
Naha anjeun bisa herang deui ?
Duka geulis....duka
Angin anu ngahiliwir
Ngoyagkeun ramo-ramo lempayna
Nu geulis hideung ku kokotor
Jam lima
Basa langit bengras jam lima sore
Ngadadak jomantara umyang
Lir ibarat sagara emas permata
Kitu deui harita hate kaula
Endah taya tandingna
Nalika salira ngaitkeun ati nitipkeun manah
Engkang panutan abdi
Mung ka anjeun abdi ngabakti
Pamuga anjeun ge sami
Teu kersa midua ati
Basa langit bengras jam lima sore
Ngadadak angin ngahiliwir
Lir ibarat kembang kaoyageun
Kuring harita ngarasa ngageter pinuh ku katresna
Euh....salira
Panutan ati kunaon salira kersa ka abdi
Nu teu harta teu harti
Nu teu geulis rupa jeung hade basa
Kutan kitu ari cinta
Teu terang waktu , teu nyaho mangsa
Ah ...anjeun
Basa langit bengras jam lima sore
Ngadadak aheng bentang bet geus baranang
Padahal lain waktu can wancina
Cai laut sing karetip katojo ku panon poe
Na....ku endah-endah teuing
Dimana-mana umyang
Bentang geus midang panon poe alim mulang
Kitu teh lantaran salira kasep....
Salira pisan sababna
Minangka nu gaduh peta
Bet ngarebut rasa, mepende hate ku katresna..........
Indung
Ema....dina simpe na peuting anjeun teu weleh nyaring
Calik na sajadah dzikir
Ramo -ramo anjeun anu mulya
Estuning teu elat ngilangan tasbeh nu pinuh ku do'a-doa
Pikeun kamulyaan anak-anakna.
Ema...dina renghap anjeun pinuh ku pangharepan
Pinuh ku kawelas kaasih
Kuring inget ema!
Nalika hujan dor dar gelap anjeun teu rumahuh
Mapay-mapay jalan neangan kahirupan pikeun kabutuhan anak-anakna
Kuring inget ema!
Basa janari tengah peuting
Keur batur sare tibra anjeun geus nyaring nyiapkeun sagala kaperluan kuring
Ema....basa kuring ulin diburuan
Anjeun nu ngaliwat ukur imut , padahal kuring ngarti
Harita Ema keur baluweng mikiran kahirupan poe isukna
Ema....kuring hampura ...
Rasa cinta asih kuring moal bisa ngabales jasa-jasa Ema...
Ema mugia .....salira aya dina kabagjaan dialam salira ayeuna


text:
Cerita Lucu Banget – Keur anteng ngagebĂ©r motorna, Odoy ngareret kana spion ari breh teh ditukangeun aya saurang pulisi keur ngudag manehna. Najan haben dikalaksonan, Odoy jongjong ngagas motorna, teu malire da ceuk pamikirna teu rumasa ngalanggar. Dasar motor nu ditumpakan Odoy kaluaran taun heubeul, diuber ku motor king taun panganyarna, atuh ngan sasiet oge kaberik. Kapaksa Odoy eureun, dina hatena gogolono, pasti cenah urusan jeung pulisi mah ujung ujungna duit. Mangkaning dina dompetna ngan ukur dua puluh dua puluhna, eta ge meunang nyanyapa tina handapeun kasur basa samemeh indit.
“Aya naon pa, make nguber ka abdi ?” tanya Odoy bari mukakeun helem.
“Ari ujang teh tatangga bapa anu dilembur tea sanes ?” ceuk pulisi negeskeun Continue reading “Diudag Pulisi” »


text:
Ojeg Setan
"Bade kana ojeg ?" pokna teh.
"Ieu teh ojeg...? Mangga atuh !" bi Ijah semu nu asa asa.
"Ka Raja Galuh mang !"
"Mangga ! jawabna pondok
Ditengah jalan lamunan bi Ijah kumalayang,ras inget ka carita bi Ocoh nu nyaritakeun,yen dilemburna keur gujrud aya ojeg kajajaden,ceuk beja eta ojeg teh ririwana tukang ojeg anu tiwas ditelasan ku penumpangna. Bulu punduk bi Ijah beuki kedeplik lantaran sakeudeung deui bakal ngaliwatan kuburan tukang ojeg anu sok ngaririwaan tea.
"Boa boa nu ditumpakan teh, ojeg..ojeg...hih !" bi Ijah ngagibrig, katambah ti kajauhan hawar hawar aya sora anjing babaung. Najan sapapanjang jalan dirungrung ku kakeueung, tapi teu burung nepi ka lembur. Reg ojeg eureun dihareupeun imah, bi Ijah gura guru turun,terus kurah koreh kana dompet nek mayar ongkos, ngan kaparengan euweuh receh, song ngasongkeun duit saratus ribuan salambar. Gap ditampanan ku tukang ojeg, biur tukang ojeg langsung mabur. Bi Ijah kontan ngagorowok.
"Ojeeeeeekkkk Seeeetaaaaannnnn !"


text:
Kecap estetika teh, cenah, mimiti dipake ku Alexander Baumgarten (1714-1762). Manehna ngarang buku Aesthetika, anu ngaguar perkara teori kaendahan. Tuluy eta istilah teh dipake ku Hogart (1753) dina bukuna Analysis Of Beauty jeung Edmund Burke (1756) dina bukuna “ Essay on the Sublime and Beautiful”.
Ngala gampangna, estetika biasana ngabahas perkara kaendahan. Enas-enasna mah ngabahas seni we, najan aya nu nyebutkeun seni teh can tangtu endah, gumantung ka komunitas anu makena. Rugal rigelna kujang, upamana, ceuk urang Sunda mibanda ajen estetika anu luhung, tapi can tangtu ceuk seler sejen mah.
Kumaha kira-kirana nu disebut endah cek urang Sunda? Mun tea mah aya nu disebut estetika Sunda, kawas kumaha bungkeuleukanana? Tah, ieu pisan nu jadi jejer sawala bulanan Pusat Studi Sunda (PSS) di Bandung, sawatara waktu ka tukang. Harita nu ngajejeranana duaan: Budayawan Drs H.R.Hidayat Suryalaga (HS) jeung arsitek Ir Roza R Mintaredja (RM).
Estetika ngawujud dina wangun anu bisa diindra, contona dina ngibing, maos (maca), ngaos (ngaji), mamaos (tembang), ngibing atawa penca. Dina ngibing estetika kudu geus katingali ti mimiti diuk, gerak, reret, imut kudu pantes, panon kudu kana tungtung irung, estetika kudu ngabogaan ma’na.
Kitu deui tina perkara warna, tutuwuhan jeung sasatoan. Teu sagawayah, luyu jeung kaayaan alam katut pangeusina. Cek HS tina perkara eta Tatar Sunda sasatna bisa dibagi tilu.
Di Tatar Sunda beulah kidul nepi ka basisir kidul warna anu dominan anu semu kacoklatan, soka kolot ngaharib-harib kana taneuh porang. Florana leuwih deukeut kana tutuwuhan anu ngambang saperti tarate, wawalinian, seuseupan lentah. Atuh sasatoanana (fauna) anu galede kayaning buhaya, penyu jeung lauk anu badag. Di Tatar Sunda beulah tengah warna anu dominan nyaeta warna gunung, hejo binetot, ti hejo ngora tug nepi ka indigo (tarum). Tutuwuhanana daun anu rarubak saperti katapang, daun taleus, daun cau. Sasatoanana nyaeta anu baradag tur hirup dipagunungan kayaning maung, gajah atawa lutung.
Ari Tatar Sunda beulah kaler rea kapangaruhan ku tepungna rupa-rupa budaya ti ditu ti dieu. Warnana ge leuwih moronyoy kayaning warna emas, perak, koneng, beureum. Tutuwuhan leuwih loba kana areuy-areuyan kalawan teu mopohokeun karang laut, Atuh sasatoanana laleutik kayaning keuyeup atawa hurang.
Estetika anu diwangun ku warna, tutuwuhan jeung sasatoan teh sigana konsep atawa simbol anu bisa jadi mere watek kana pangeusina tur mere sikep dina kahirupanana. Pamanggih HS teh dumasar kana naon anu kungsi ditepikeun ku Bapa Omay Martakusumah nalika mingpin Daya Sunda.Estetika nyatana mere pangaruhna anu kacida kumplitna kana kahirupan urang Sunda.
Kaendahan teh apan ekspresi tina tataran ideal anu spesifik. Nya meureun seni teh ekspresi anu bisa ditepikeun ka balarea. Wangunna plastis tur estetis. Tampolana nu katembangna pikasieuneun ge mibanda ajen estetis (siga bebegig Sukamantri, upamana).Dina prak-prakanana ekspresi kasenian ngaliwatan tilu undakan. Kahiji tina persepsi indrawi kana materi anu dipangaruhan ku gerak, warna, sora jeung reaksi fisiologis sejenna. Kadua tina susunan kualitas materi anu silih anyam dina wangun jeung pola anu harmonis. Tah tina dua hal eta mucunghulna kasadaran estetis. Ari katiluna tina nu harmonis anu sifatna material tadi muncul hubungan dialogis (korespondensi) jeung emosi si seniman. Lebah dieu bisa bae seni teh dianggap jalan pikeun nepikeun emosi. Tangtu bae dina ngedalkeun emosi teh kudu aya ugeran anu bisa ditarima ku masyarakatna. Nya ieu anu disebut etika tea. Numatak, cek HS, etika jeung estetika lir gula jeung peueutna. Cek HS, leunjeuran estetika teh bisa deuih dipaluruh tina carita rahayat (folklore) anu hirup di masarakat Sunda., kayaning carita Lutung Kasarung, Si Kabayan jste. Kitu deui tina adab-adabanana kayaning tina sikep rengkuh waktu munjungan ka kolot, papakean (tata busana), arsitektur (tata ruang), warna jste.
RM nembrakkeun conto leuit di Kanekes. Kacirina mah teu pira: hateup tina injuk, dingdingna tina bilik, tihangna kai, aya tatapakan we tina batu. Ukur kitu wawangunana mah. Tapi lamun urang hayang neangan estetikana nu gembleng, nya kudu teuleum kana budayana, budaya Sunda anu sagemblengna.
Arsitektur Sunda, cara wangunan di Kanekes, deukeut ka alam lingkungan. Cek RM, bisa jadi masyarakat Kanekes can rea kacampuran ku budaya ti luar. Kukituna meujeuhna lamun arsitektur di eta lembur dianggap prototype arsitektur Sunda, malah boa prototype arsitektur Nusantara.
Aya sawatara ciri imah di Kanekes teh. Kahiji ayana kolong. Kadua, nyanghareup ngidul ngaler. Katilu, ngumpul. Kaopatna, hateupna/ suhunanana manjang.
Filosofi ngawangun imah Sunda meh identik jeung filosofi tatangkalan. Hateup tina kiray eta sarua jeung dangdaunan dina tangkal anu ayana di luhur. Kitu deui tihang teu beda jeung tangkal. Atuh kolong hartina teu meunang ngagunasika taneuh, lamun bisa mah ngali ge ulah. Disagigireun eta aya nu rada husus nyaeta imah di Kanekes tara make ukiran (ragam hias). Bahanna ge leuwih dominan awi batan kai. Sistemna knock down kalawan basajan tapi fungsional.
Cek RM tipe dasar arsitektur Sunda bisa dibagi tilu rupa wangunan :Saung Ranggon, Julang Ngapak jeung Galudra Ngupuk. Aya deui tipe tagog anjing, badak heuay, parahu kumereb atawa jubleg tibalik eta mah ngan sakadar varian tina nu tilu tea.
Ari sistim knockdown ngawujud lantaran sambunganana
Dimana atuh estetikana? Sigana lebah dieu nu perlu disawang teh lain ukur jugruganana, tapi deuih fungsi tur ajen filosofisna.
Geura we tatapakan dijieun tina batu, secara teknis pikeun ngajauhkeun kai anu jadi tihang tina becekna taneuh, supaya tihang lila kapakena., teu babari koropok alatan besek atawa ku rinyuh. Aya deuih harti sejenna tatapakan batu sok disebut batu pangunggahan. Hartina, dianggap medium pikeun nincak kana hambalan anu leuwih luhur, lir simbol dina kahirupan sagala rupa oge dimimitian ti handap heula.
Imah di Kanekes
Sigana lebah dinya estetikana. Estetika nu gumulung antara kahirupan profan jeung kahirupan sakral
RM nembongkeun conto-conto banguna modern anu tetep teu ngised jauh tina konsep imah Sunda nu tradisional, saperti wangun julang ngapak atawa galudra ngupuk. Ciri bukti yen sabenerna wangun arsitektur Sunda bisa mapakan kana wangun modern sejenna.
(Mamat Sasmita, panumbu catur matuh dina sawala bulanan PSS).
Tulisan ieu dimuat dina Majalah Bulanan basa Sunda Cupumanik No.57 April 2008
Sawala diayakeun di Pusat Studi Sunda (PSS) , poe Jumaah tanggal 15 Pebruari 2008 ti tabuh 14.00 nepi ka tabuh 17.00.


text:
Cengkéh
Cengkéh (Syzygium aromaticum, syn. Eugenia aromaticum), dina basa Inggris disebut cloves, nyaéta tuwuhan kembangan ti kulawarga tuwuhan Myrtaceae nu gagang kembang garingna seungit. Cengkéh mangrupakeun tuwuhan asli Indonésia, réa dipaké minangka samara asakan lada di nagara-nagara Éropa, sarta minangka bahan utama roko kréték has Indonésia. Cengkéh dipelak utamana di Indonésia (Kapuloan Banda) jeung Madagaskar, ogé tumuwuh subur di Zanzibar, India, sarta Srilangka.
Tangkal cengkéh mangrupakeun tuwuhan taunan anu bisa tumuwuh kalawan jangkung 10-20 m, miboga daun nu bentukna lonjong sarta kembangan dina pucuk-pucukna. Gagang buah asalna boga warna héjo, sarta boga warna beureum lamun kembang geus mekar. Cengkéh baris dipanén lamun geus ngahontal panjang 1,5-2 cm.
Tuwuhan ieu téh dijadikeun perlambang idéntitas propinsi Maluku Kalér.
Pamakéan[édit | édit sumber]
Cengkéh bisa dipaké jadi samara, boh dina bentukna anu gembleng boh minangka bubuk. Samara ieu dipaké di Éropa sarta Asia. Utamana di Indonésia, cengkéh dipaké jadi bahan roko kréték. Cengkéh ogé dipaké minangka bahan menyan di Republik Rahayat Cina jeung Jepang. Minyak cengkéh dipaké pikeun aromaterapi sarta ogé pikeun ngubaran nyeri huntu.
Sajarah Cengkéh[édit | édit sumber]
Dina abad anu kaopat, pamingpin Dinasti Han ti Tiongkok maréntahkeun saban jalma anu ngadeukeutanana pikeun saméméhna nyapek cengkéh, ambéh seungit ambekanana. Cengkéh, pala sarta pedes kacida mahal di jaman Romawi. Cengkéh dijadikeun alat tukeur ku bangsa Bangsa Arab dina abad patengahan. Dina ahir abad ka-15, urang Portugis ngarebut jalur dagang di Laut India. Babarengan jeung éta direbut ogé perdagangan cengkéh kalawan perjangjian Tordesillas jeung Spanyol, sajaba ti éta ogé perjangjian jeung sultan ti Ternaté. Urang Portugal mawa réa cengkéh beunang ti kapuloan Maluku ka Éropa. Dina waktu éta harga 1 kg cengkéh sarua jeung harga 7 gram emas.
Perdagangan cengkéh ahirna dikawasa ku urang Walanda dina abad ka-17. Kalawan susah payah urang Perancis junun ngabudidayakeun tangkal cengkéh di Mauritius dina taun 1770. Ahirna cengkéh dibudidayakeun di Guyana, Brazilia sarta Zanzibar.
Dina abad ka-17 jeung ka-18 di Inggris harga cengkéh sarua jeung harga emas alatan luhurna waragad impor.
Kandungan Aktip dina buah cengkéh[édit | édit sumber]
minyak atsiri tina cengkéh miboga fungsi anestési sarta antimikrobial. Minyak cengkéh mindeng dipaké pikeun ngaleungitkeun ambeu napas sarta pikeun ngaleungitkeun nyeri huntu. Zat anu dikandung dina cengkéh anu ngaranna eugenol, dipaké dokter huntu pikeun nenangkeun saraf huntu. Minyak cengkéh ogé dipaké dina campuran tradisional chōjiyu (1% minyak cengkéh dina minyak mineral; "chōji" hartina cengkéh; "yu" hartina minyak) sarta dipaké ku urang Jepang pikeun ngarawat beungeut pedang maranéhanana.


text:
Sisi Bajo Nuévo
Sisi Bajo Nuévo, ogé kawanoh salaku Kapuloan Petrel (Basa Inggris: Bajo Nuevo Bank, Petrel Islands; basa Spanyol: Bajo Nuevo, Islas Petrel), nyaéta hiji karang nu teu didumukan kalawan sabaabraja islét, ditutupan ku jukut, aya di Laut Karibia beulah kulon di 15°53′00″N 78°38′00″W / 15.8833°N 78.6333°W, kalawan hiji munara suar di Kéi Low di 15°53′00″N 78°38′00″W / 15.8833°N 78.6333°W. Sanajan sisi ieu ayeuna dikawasaan ku Kolombia,[1] sisi ieu jadi subjék papaséaan wewengkon antawis Jamaika, Nikaragua, jeung Amérika Sarikat.
Tingali ogé[édit | édit sumber]
Rujukan[édit | édit sumber]
- ↑ Lewis, M. (20 April 2011). "When Is an Island Not An Island? Caribbean Maritime Disputes". Radio Netherlands International. Diakses pada 11 Méi 2011.
Tumbu kaluar[édit | édit sumber]
- Citakan:Gnis
- Loka wéb kalawan hiji peta San Andrés jeung Providencia, Sisis Serranilla, Sisi Bajo Nuévo, jeung Sisi Rosalind
- Gambar udara kana Sisi Bajo Nuévo — loka ieu patali jeung San Andrés jeung Providencia.
- Citakan:Cite rowlett
- Sisi Bajo Nuévo
- Wewengkon nu dipaséakeun
- Wewengkon insulér Amérika Sarikat
- Papaséaan wewengkon internasional Amérika Sarikat
- Pulo nu teu didumukan di Kolombia
- Pulo nu teu didumukan di Nikaragua
- Karibia Kulon
- Pulo nu diklaim dina Undang-Undang Kapuloan Guano
- Atol di Samudra Atlantik Kalér
- Papaséaan wewengkon Nikaragua
- Papaséaan wewengkon Jamaika
- Papaséaan wewengkon Kolombia
- Pulo nu teu didumukan di Amérika Sarikat
- Pulo nu teu didumukan di Jamaika